open-index/open-wikipedia-markdown huggingface dataset:
世界言话排名

## 世界浪用个人数顶多个廿种言话

## 注释

## 参考
Ethnologue 1999. Top 100 Languages by Population.
崇明岛

**崇明岛**位于西太平洋沿岸中国海岸线个中点地区，地处中国最大河流长江入海口，是全世界最大个河口冲积岛。

中华人民共和国官方认定此岛为中国仅次于台湾岛、海南岛个第三大岛屿，有“长江门户、东海瀛洲”之称。全岛三面环江，一面临海，西接长江，东濒东海，南搭上海浦东新区、宝山区及江苏省太仓市隔水相望，北搭江苏省海门市、启东市一衣带水。全岛面积大约1225平方公里，东西长80公里，南北宽13到18公里。岛浪地势平坦，呒得山搭丘陵，西北部搭中部稍微高点，西南部搭东部低点。90%以上个土地标高（以吴淞标高0米为参照）勒3.21米到4.20米之间。岛屿地理位置勒东经121°09′30〃至121°54′00〃，北纬31°27′00〃至31°51′15〃，地处北亚热带，气候温和潮湿，年平均气温15.2℃，日照充足，雨水充沛，四季分明。

目前崇明岛大部分地区属于上海市崇明区管辖，县城是城桥镇，也有小部分地区属于江苏省管辖。

崇明岛勒唐朝武德元年（618年）露出水面，到今朝已经有1300多年个历史。由于长江携带个大量泥沙淤积，崇明岛每年以143米的速度朝东海延伸，增加土地大约487公顷, 几经变迁，现在东西约80多公里，南北宽约10-15公里，面积为1041平方千米。崇明岛大气污染程度较轻微，水、土地也较干静，再加上气候属于北亚热带，温度适中，四季分明，光照充足，有利于多种农作物个生长。崇明岛有交关名、优、特、稀产品，譬如老毛蟹（阳澄湖个大闸蟹就是崇明个蟹苗）、面丈鱼、凤尾鱼、刀鱼（秋刀鱼）、甜芦粟、包瓜、鳗鱼（鳗鲡）、对虾、白山羊、金瓜、甜玉米、芦笋、食用菌、崇明大白菜等。

崇明岛也是候鸟个天堂，候鸟到岛浪栖息、觅食。崇明岛已经成为中国候鸟重点保护区搭中国国家地质公园，东部还有丹顶鹤。
崇明

请选择侬要寻个：
* 崇明岛，中国上海市个一个岛。
* 崇明县，中国上海市下辖个一个县。
* 崇明街道，中国江苏省镇江市句容市个一個街道。
* 崇明站，勒垃句容市境内个南京地铁车站。
启东

**启东**（本地言话：）来拉东海、黄海、长江交汇之处，长江入海口个北岸，是江苏省南通市代管个一个县级市。启东是长江里向个泥沙淤积得来个，目前沙洲还勒到延伸，个咾1928年设县个辰光，以“启吾东疆”之意，命名为启东县。该歇面积为1157平方公里，人口大约116万。

## 行政区划
下辖24个镇（乡）搭启东经济开发区。
到2009年底，下辖12个镇（乡），3个街道办事处，316个村，26个社区居民委员会。

## 历史沿革
*启东勒汉朝以前还勒到江海里向；清代中期前头，长江口个崇明北侧陆陆续续涨出小沙洲，到清末连成一片。因成陆辰光弗一样，启东所辖个户荡分别归三个县管辖过。北部吕四地区，勒宋、元、明、清属于海门，1912年-1942年间属于南通县；中部原属海门县；南部原属崇明，称为崇明外沙。
*1928年3月，北部、中部、南部三地合并分设启东县。
*1989年11月启东撤县建市。

## 经济
*启东市是全国顶早个纺织服装出口基地，有交关纺织、服装企业。
*启东机电行业：主要产品有电动工具、防爆电器、化工阀门、混合器、高压油泵、变压器、智能电表等。
*启东医药化工行业生产化学药品、染料及其中间体、化学农药、合成树脂、食品添加剂、塑料助剂、化学试剂、涂料等。
*有大马力远洋渔轮百来艘，海洋食品加工企业200多家，生产鱼类、虾仁、紫菜、甲壳素等特色产品及渠俚个深加工。
*启东勒全国建筑行业有十万多建筑工人。

## 语言
境内主要流行吴语启海话（沙地话）搭吕四地区流行个吴语通东话。
锡剧

**锡剧**发源勒常州搭无锡个乡下头。先起头是拿曲艺形式个“常州滩簧”、“无锡滩簧”唱故事，后歇来又发展成唱“对子戏”、“三小戏”、“同场戏”也啥，勒勒辛亥革命前后个辰光搬到舞台浪向，实概慢慢较形成交关有江南水乡腔调味道、长于抒情个地方戏。

来勒无锡市中心个大成巷步行街里头有个锡剧博物馆。

## 表演特色
锡剧是一个比较抒情,具有江南水乡情趣和特色个戏曲剧种，它个唱腔曲调基本让是上下句个板式变化体结构，老是勒上下句中间插入一段有长有短的清板。主要曲调为簧调，包括老簧调、反宫老旦调怀有簧调慢板、中急板、开篇、长三腔、哭腔、说头板、滚板、行路快板等板式唱腔。20世纪30年代，又些谁了杭州武林班个大陆板，苏州文书调(由苏滩和评弹演变出来的一种说唱典调)个“玲玲调”，苏滩和申曲的“迷魂调”与“三角板”，京剧的“高拨子”以及《春调》、《紫竹调》、《九连环》、《绣荷包》等江南民歌小调,使唱腔更加丰富多采。中华人民共和国成立后，音乐工作者同演员密切合作，对锡剧音乐风格进行统一加工，并分清主次，先后改编和创作勒好几种板式唱腔，譬是“簧调”腔类新创勒新簧调、芥菜花调、簧调流水板、反宫簧调等；“大陆调”新创了紧拉慢唱、大陆流水板、二八板、垛板、慢三眼板、新大陆调、弦上调(大陆反宫调)等板式，使它从单一的曲调发展为仅次于“簧调”的另一腔类；“玲玲调”除落新创男腔之外，阿发展勒流水板、自由板等板式。还有又吸收江南个民间音乐，改编勒《南方调》、《陈调》、《新金陵塔调》、《柴调》、《洪发调》、《乱鸡啼》等曲调。改革后个锡剧音乐，面貌一新，曲调柔和、流畅、轻快，具有“江南丝竹”特色。伴奏乐器以正、副二胡为主，琵琶、三弦、扬琴为辅，箫、笛等管乐器也开始伴奏唱腔。

## 音乐伴奏特色
锡剧个音乐，轻弹慢唱、婉转好听，有明显个江南水乡风格。锡剧音乐是属于曲牌板腔综合体，也有男、女分腔个显著特点。锡剧个乐队本生只有一把胡琴，故歇除脱胡琴之外，还有琵琶、三弦、提琴、笛、箫、中胡搭小提琴、大提琴加到伴奏里向。打击乐以四大件为主。现在也开始使用电子琴，而电子琴特定的音色使的锡剧的音乐更加丰满和谐，和声的加入使锡剧的音乐如交响音乐再现。

## 经典剧目
锡剧个传统剧目有：《三请樊梨花》、《双金锭》、《龙凤合同》等。解放后整理个传统剧目《双推磨》、《珍珠塔》等以及反映现代生活个创作剧目《红色的种子》等影响较广。

锡剧传统剧目约计有277个，如：《卖馄饨》、《卖桃子》、《卖汤团》、《卖花带》、《卖草囤》、《摘毛桃》、《摘菜心》、《摘石榴》、《借汗巾》、《借披风》、《借黄糠》、《盘陀山烧香》、《牙痕记》、《烧骨记》、《咬舌记》、《灰阑记》、《蓝衫记》、《金环记》、《鲫鱼记》、《红鞋记》、《吕布与貂蝉》、《宝莲灯》、《红鬃烈马》、《武松杀嫂》、《薛刚闹花灯》、《金玉奴》、《斩经堂》、《昭君出塞》、《陈杏元和番》（《二度梅》）、《隋炀帝看琼花》、《梁祝》、《碧玉簪》、《火烧红莲寺》、《荒江女侠》、《包公案》、《七侠五义》、《血滴子》、《珍珠塔》、《双珠凤》、《玉蜻蜓》、《白蛇传》、《孟丽君》、《孟姜女》、《何文秀》、《杨乃武与小白菜》、《描金凤》、《啼笑因缘》、《秋海棠》、《枪毙阎瑞生》、《黄慧如与陆根荣》、《苦命的女单帮》、《卜灵望》、《陈阿尖》、《一条黄瓜三扁担》、《显应桥》、《庵堂认母》、《庵堂相会》、《双推磨》、《君臣游苑》、《红花曲》、《海岛女民兵》《纯阳与牡丹》《拔兰花》《红花曲》《红楼夜审》……

## 著名演员
当代锡剧有交关多著名演员像王嘉大、姚澄、王彬彬、梅兰珍、王兰英、沈佩华、汪韵芝、王汉清、杨企雯、吴雅童、吴小英、薛静珍、倪同芳、袁梦娅、周东亮、王建伟（小王彬彬）、周东亮、陈云霞了啥。
沙地言話

**沙地言话**也叫**崇明说话**或者**启海说话**。之所以叫“沙地”是因为原先勒到崇明、启海地区，陆地侪是由一块块沙洲组成个。由于长期行政规划，该地区分为崇明区、启东市、海门市三地，由江苏省搭上海市分别管辖，交关人对“沙地”箇个词语已经弗大熟悉哉。好些人只晓得以地名作为渠方言个名字。另外，通州区、如东县搭张家港市等地方也有讲沙地言话个人，该样子算出来个说话，零零总总约莫300万人。

## 崇明说话里个数词
{| class="wikitable" border="1"
!基数词
!启海话IPA
|-
|一
|[iɪʔ]ㄧㄝ
|-
|二
|[ɲi]/[ṛ](文读)ㄋㄧ
|-
|三
|[sɛ]ㄙㄝ
|-
|四
|[sɿ]ㄙ
|-
|五
||[ṇ]/[vu]（文读）
|-
|六
|[lɔʔ]ㄌㄛ
|-
|七
|[tʃʰiʔ]ㄑㄝ
|-
|八
|[paʔ]ㄅㄜ
|-
|九
|[tʃiəʊ]/[tʃy]ㄐㄨ
|-
|十
|[zəʔ]/[səʔ]ㄙㄛ
|-
|廿/二十
|[ɲie]/[ṛ-zəʔ]
|-
|百
|[pɑʔ]
|-
|千
|[tʃʰie]
|-
|万
|[mɛ]/[vɛ]
|-
|亿
|[i]
|-


*“二”有辰光读“两”，勒搭“百”搭配个辰光常用“两”，比如：222 “两百廿二”，即[liaŋ-pɑʔ-ɲie-ɲi]
* 序数词只需要勒基数词面前加“第”。
* “十五”弗可以发成“[zəʔ][ṇ]”,因为[zəʔ]意思是“入”个文读，而[ṇ]又是“侬”（侬）个音，所以侬弗可以话“入侬”，而委婉话成[so-ṇ]。
* 实际上“十”音变还有当“十”勒结尾个辰光，比如：四十，实际发音是 [sɿ-səʔ]，而不是 [sɿ-zəʔ]，而弗勒结尾个辰光，发[zəʔ]，比如：四十三 [sɿ]-[zəʔ]-[sɛ]。
* 大于20，使用“廿”，即“廿一”直到“廿九”
* 同前面，35、45直到95，侪要帮“十”个[zəʔ]音改发成[so]。比如 45   四十五  [sɿ-so-ṇ],或者侬也可以文读成 [sɿ-zəʔ-vu]。
* 如果一个数字只有两个号头组成，如4500，350，各么可以省略“百”、“十”等。譬如4500可以读成：四千五百 [sɿ-tʃʰie-ṇ-pɑʔ]，或者省略成：四千五 [sɿ-tʃʰie-ṇ]
* 有些数字带有贬义色彩，比如74 （吃尿）、75 （吃污）、13点（呆子）、250 （呆子）等等应该避免出现。
* 勒民俗中，常常认为偶数带来喜庆，好事逢双。所以勒放鞭炮个辰光最好点逢双个炮仗，响偶数响。

## 崇明说话里向个好[[白相]]个话法

* “十”搭"贼"侪是[zəʔ]个念法,所以有打牌辰光帮"十"念了"贼骨头"的话法.
* 崇明说话有一个搭其他遍上说话不一样个是,人家侪管"fils"叫"儿子",崇明说话是"侯子"搭"儿子"侪有个.
* 崇明说话像煞了把人家地方个"特为"叫"定初"(南通个四甲地方也有个样子叫个")
* 崇明说话管"quoi"话"何",像煞了其他边上的地方弗个样子讲的
崇明区

**崇明**（吴语沙地言话：；吴语上海言话：）是中华人民共和国上海市个一个区，勒垃长江入海口个崇明岛、长兴岛搭横沙岛等岛屿上，总面积1413平方公里。其中崇明岛是世界上顶大个河口冲积岛，也是中国第三大个岛。

公元618年（唐朝武德元年），长江口外头个海面上开始露出东沙西沙两只岛，之后，勒搿敦出现了交关沙洲。明末清初，伊俚终于连成一个完整个崇明岛。顶早勒公元696年（唐朝万岁通天元年）初，就开始有人住勒岛上。公元705年（唐朝神龙元年），顶早勒西沙设镇，取名叫崇明（“崇”是高，“明”是清明，意思是高出水面平坦宽阔个平地）。后来子历经行政更迭，1958年12月1号起从江苏省并到上海市，成为上海个一只县。2016年7月22号崇明撤县设区，上海下级行政区当中最后一只县呒没了。

崇明全区经济以农业搭工业为主，另外岛上正勒到开发以生态休闲旅游为重点个旅游业。

崇明东滩湿地自然保护区是湿地国际确认个国际重要湿地。

## 行政区划
崇明区下头有16个镇、2个乡：
* 镇：城桥镇、堡镇、庙镇、中兴镇、新河镇、三星镇、向化镇、绿华镇、建设镇、陈家镇、竖新镇、港西镇、港沿镇、长兴镇、东平镇、新海镇
* 乡：新村乡、横沙乡

## 言话
崇明主要言话为吴语崇明话，搭江对过个启海话（沙地话）基本呒得区别，因为当时辰光就是崇明人过江建设着今朝个启海地区。
Ad-hoc On-demand Distance Vector

**Ad-hoc On-demand Distance Vector** (**AODV**)是一种勒自组网里向用于移动网点个路由协议，按英文字面个意思是**自组网 按需 距离 向量**(上海话：)，目前还是一种实验性质个协议。勒拉自组网里向，弗存在一只中心网点进行路由管理，所有个网点侪是平等个，每只网点侪要担负路由器个职能。AODV协议采用一种反应式路由机制，也就是讲，只有当网络中个网点需要发送数据个辰光再去建立一条路由，弗然，各个网点弗会主动生成并且维护一条呒没数据传输个路由http://ieeexplore.ieee.org/xpl/login.jsp?tp=&arnumber=6550437&url=http%3A%2F%2Fieeexplore.ieee.org%2Fxpls%2Fabs_all.jsp%3Farnumber%3D6550437http://www.thinkmind.org/index.php?view=article&articleid=icn_2014_3_40_30195。至于寻找路径个算法方面，AODV协议用距离向量来估算路径个长短。根据AODV协议发明者个论文，迭个协议可以用勒无线网络浪，也可以用勒有线网络浪。

## 基本算法

### 路由个寻获
当一只网点需要朝另外一只未知网点发送数据个辰光，所有贴隔壁个网点迭个网点会得朝伊拉广播一只**路由请求(RREQ)**包。收到RREQ包个网点，如果弗晓得跑到目标网点个路径呢，就会得拿搿只请求包转发（继续广播）畀伊自家个隔壁邻舍（必过，要是搿只请求包是搿个网点老底子发出去个说话，个么伊是弗会得畀转发个，迭能可以避免环路）。转发脱以后呢，请求包是从啥地方转过来个信息仍旧存勒网点里，要过仔一歇再厾脱。搿恁介一个过程重复进行下去，直到碰着一只网点晓得去目标网点个路径，或者伊自家就是目标http://ieeexplore.ieee.org/xpl/login.jsp?tp=&arnumber=6923810&url=http%3A%2F%2Fieeexplore.ieee.org%2Fxpls%2Fabs_all.jsp%3Farnumber%3D6923810。乃么搿个辰光呢，会得从此地朝原来请求包发过来个方向回送一只**路由应答(RREP)**包。同样个，收到搿恁一只应答包个节点还会朝伊上头个方向继续发应答包，各么最后搿眼应答包就会勒起点搭仔终点之间建立一条路由出来。

### 路由个管理

## 协议消息包类型

### 路由请求(RREQ)
### 路由应答(RREP)
### 路由错误(RERR)
### 路由应答确认(RREP-ACK)
#### 邻舍探访(Hello)

## 评价
### 好处
*算法简单，实现起来便当。
*呒没环路。
*路由个管理维护开销少，用勒管理上头个数据包少
*省电
*可支持个网点数比较多

### 坏处
*勒拉节点一开始发起路由请求个辰光，会产生大量广播式请求包，迭个过程比较慢，网络个流量负载也比较大。

### 应用个场化

## 相关链接

*自组网
*DSR

## 参考资料
如東

**如东县**（本地启海话: ）是中华人民共和国江苏省东南部个一个县，为南通地区个北三县之一。

## 历史

如东为“如皋东乡”（即如皋东部地区个意思）个缩写。如东勒中华人民共和国成立之前，一直为原如皋县个一部分。1949年，中华人民共和国如东县人民政府成立。

搭其他南通中东部地区一样，现今如东一带古时候大都是长江口个沙洲或还弗曾成陆。

汉代，今如东中部一带有一块叫“扶海洲”（后来成为如东代名词）个沙洲。南北朝个辰光，搿块沙洲搭古扬州东部个砂咀并接。搿次并接使得扬泰砂咀（旧称蓼角嘴）朝东延伸了50多公里，到仔今长沙镇以东。

随仔唐宋时期范公堤等海岸工程个修筑，如东个陆地区域大致稳定下来。

到仔20世纪初，出身于南通地区个末代状元张謇实业兴国，组织江浙一带士绅勒长江口以北漫长个江苏海岸投资垦荒、围海造地，如东一带个沿海也勒当中。围垦不但帮如东加出来新个土地，还带过来海门、启东一带个移民。交关年数以来，围垦一直勿曾中断，如东个沿海目前仍有局部围垦活动。

### 部分事件
*日本和尚圆仁勒公元839年（唐文宗开成四年）前往中国。当时圆仁等人所乘个船勒如东沿海搁浅，伊俚登陆后曾经勒如东一带辗转。后来圆仁留居长安6年，于公元847年（唐宣宗大中元年） 返回日本。圆仁回到日本之后，写了《入唐求法巡礼行记》，书中记录了搿星经历搭当时如东一带个情况。

*1645年（清世祖顺治二年），如皋（当时如东属如皋）个百姓反抗清朝个剃发令，陈君悦等人发动起义搭清兵作战，后来仔拨镇压。

## 地理

如东位于苏中地区，长江三角洲北翼。如东东面搭北面濒临南黄海，隔海与韩国、日本相望。西部搭如皋，西北角子搭海安相连，南面搭通州为邻。

如东拥有106公里长个海岸线，海岸滩涂宽阔，有渔盐之利。另外，如东海岸常年大风，风力资源丰富，经实测，全年可供发电有效风时为7941小时。现在正勒到进行风力发电站个建设。

全境为冲积平原，土地肥沃。地势基本平坦，内地稍微比沿海高出一滴滴，标高一般勒海拔3.5—4.5米之间。地层主要为粉砂土层，地表数米余，为粉质粘土、粉土；深部以粉砂、细砂为主。地耐力一般为10～13吨/平方米。地质构造比较简单，相对稳定。居也是为啥如东呒得大地震（危害严重）个原因。

气候属亚热带季风性气候，温和湿润，四季分明。6、7月份有梅雨期，冬天有辰光有雪。

### 行政区划
下辖十五个镇：
　　掘港镇　　长沙镇　　苴镇镇　　马塘镇　　双甸镇
　　袁庄镇　　大豫镇　　岔河镇　　新店镇　　曹埠镇
　　栟茶镇　　丰利镇　　河口镇　　兵房镇　　洋口镇

## 农业
海产品丰富，是如东农业个特色。

可捕捞个各种近海生物资源繁多：贝类中以特产文蛤为最，其口味鲜美，年出口6000多吨（如东是全国最大个生产搭出口基地），此外还有竹蛏、泥螺、蚶子、蛤蜊等五十种。鱼类有一百种以上，以黄鱼、鲳片鱼、剥皮鱼、带鱼、刀鱼、板鱼、河豚等最有名。虾蟹类出名个有红虾、白虾、对虾及梭子蟹、大青蟹等。

河海也方便仔养殖业：如东著名个有紫菜、海带个海水养殖。对虾、扣蟹等个围塘养殖也勒迅速发展。

因为是平原地区，棉粮果蔬生产条件也非常良好。特别是冲积平原个沙质土壤适宜棉花个生长，皮棉产量尤为突出。

## 工业

有纺织、医药化工、机械、电子信息、轻工、海洋生物等工业部门，拥有亚洲最大的毛巾、防护手套搭铁链生产及出口基地。

规划当中个洋口港区将会有重化工园区项目。

由于交通环境持续改善，临海型工业发展潜力非常大。

### 能源
如东勒2005年前后获得了交关高额投资个能源项目。
*江苏如东燃气电厂（建设中，规划装机容量为8×35千瓦）http://www.rudong.com.cn/nnews/2006-01-25/3135.html 
*江苏如东25MW生物质发电工程（建设中，规划发电1.8亿千瓦时）http://www.rudong.com.cn/nnews/2006-01-11/3031.html 
*如东东凌海上风电场项目（建设中，国家特许权示范项目，目标总装机规模为90万千瓦）

## 交通
主要通过公路运输，有发达个长途汽车线路。

洋口港（建设中），大型散货、液体燃料深水港口，位于长沙镇。

## 人物

*李金华，中华人民共和国审计署审计长
*管惟炎，中国科学技术大学前校长，中科院院士。

## 外部链接
*如东县官方门户 
*该文介绍着星如东数据
*南通历史由来 
*如皋历史 
*经济现状
西德

*居篇文章主要是介绍1949年-1990年间存在勒今朝德国西半部、以*'西德**之简称拨大家所熟事个德意志联邦共和国，对于1990年两德统一之后个同名国家，相关介绍请倷参考[[德国]]一文。''

**德意志联邦共和国**，简称**西德**或**联邦德国**（[[德文]]：**Bundesrepublik Deutschland**或非官方缩写**BRD**）建立勒[[1949年]][[5月23号]]，其初期范围包括[[二战]]后由[[英国]]、[[美国]]搭[[法国]]一道占领个[[德国]]领土。勒1990年两德统一还都到[[柏林]]之前，西德个首是勒勒[[鲍尔]]（Bonn）。而除落德国西许个领土之外，东德境内、德国原本个首都柏林市区西半部勒勒当时辰光也属于西德领土，由于西柏林全境侪拨勒东德包围，使得渠变成功一个孤立勒许别个国家境内个[[飞地]]。

== 历史 ==

[[第二次世界大战]][[纳粹德国]]战败，根据战时[[波茨坦会议]]（Potsdam Conference）[[英国|英]]、[[美国|美]]、[[法国|法]]、[[苏联|苏]]四国个秘约，决定勒德国战败之后拿其一分成四分别由四个战胜国占领，并且合组一个顶高管理单位[[同盟管理议会]]（Allied Control Council，ACC）来治理德国事务。尚况由于理念浪个两样，勒战后以美国为主个西方阵营搭以苏联为主个[[共产党|共产阵营]]慢慢叫茄门，[[1948年]]3月份个辰光，美、英、法三国勒[[伦敦]]举行会议，初步决议要拿三国分别管理个德国领土合并，组成一个德国西部个政权，针对搿点苏联方面作出反制，首先是退出ACC，再进而宣布着手设立一个东德政权个计划。

但直接导致东西德分离个导火线，是发生勒[[1948年]][[6月20号]]，西方占领区境内个[[货币]]重整计划。当时西方三国占领区内原本分开发行个货币进行仔整合动作，但却排除苏联占领区，发行所谓个[[西德马克]]，而苏联占领区也勒短短三日以后发行[[东德马克]]，象征东西德正式分离。东西德分离之后，东德方面曾勒[[1948年]]中开始，对用西德马克个西柏林地区进行封锁，为期11个号头，希望通过此举达到完全控制整个柏林地区个目的，但却勒西方国家持续以空运方式所进行个[[柏林空运]]支持下头朆实现。勒柏林封锁解除（[[1949年]][[5月12号]]）之后朆有多少辰光个[[5月23号]]，[[西德]]（德意志联邦共和国）宣布正式成立。而东德方面也勒同年个[[10月7号]]宣布正式成立以[[德国统一社会党|德意志社会主义统一党]]（Sozialistische Einheitspartei Deutschlands，SED）一党专政个[[社会主义]]共和政体。

西德于[[1955年]][[5月8号]]加入[[北约]]，相对个，由[[苏联]]扶植、共党主政的[[东德]]（德意志民主共和国）则加入[[华沙条约组织]]，使得东西德个交界成为两大对垒阵营个顶前线，[[冷战]]个焦点。

勒1989年[[11月9号]][[柏林墙]]倒落之后，两德勒1990年[[10月3号]]重新统一成一个国家。1991年[[3月15号]]，四个占领国正式放弃对其占领权。统一后个德国保留原本属于西德所使用个**德意志联邦共和国'''之名称作为存续国家命名，因此除脱视为是一个分裂状态下头个独立国家之外，勒某个方面来讲西德也好拨看成功是今朝个德国勒历史浪个一段时期。

## 相关条目

* 东德
* 德国
* 德国历史
文白异读

**文白异读**呢是汉语方言个一种特有个现象，有星汉字勒方言当中有两种读音。一种是读书识字辰光用个读音，叫**文读**，又叫**读书音**、**文言音**、**字音**；还有一种是平常讲闲话辰光用个读音，叫**白读**，又叫**说话音**、**白话音**或**话音**。勒拉有星方言里，同一个字勒弗一样个词里向、弗一样个用场辰光有两样个读法，像吴语苏州闲话里，勒口语里，“闻”字单用表示“闻味道”呢就读[mən]，该个是“白读”；勒有星书面词语譬如“新闻”里向就读[vən]，搿是文读。又像“人”勒单用辰光读[ɲɪn]，是白读；勒“人民”当中，读[zən]，是文读。

要注意个是，文白异读搭多音字是两个概念。文白异读是指一个字由于方言个影响，勒方言里向读书搭平时讲言话个发音两样；而多音字呢是来历弗一样，意思弗一样个一个字有不同个读音，俚搭方言呒啥特别个关系。

## 文白异读个来源
一般性认为，文白异读是北方官话长期渗透到南方闲话当中个结果。主要个依据是北方言话文白异读个现象比较少，而南方言话则相对比较多。

文白异读顶顶普遍个特点是，文读一般性比较接近官方标准语。当然，该个“官方标准语”跟牢时代个弗同又有所变化，因此交关多方言里向个文白异读还不罢一个层次。有星比较老个文读音覆盖仔老个白读音，成为新白读音，同时又登近世官话里向吸收新个文读音，形成新一层次个文白异读。

像上海闲话里向“大衣”个“大”念[da]，是文读，接近普通闲话，“大人”个“大”念做[du]，是白读。而上海闲话里向“家”读[ka]，是比较近古个文读，覆盖仔原来个白读[ko]，现在成为白读，搭加二新个文读[ʨɪa]形成文白异读个对立。

## 文白异读个使用范围
一般来讲，方言底层词汇常用词汇多数是白读，而普通闲话里向来个词了书面语了科学术语了成语了啥一般多数是文读。

有星词当中，甚至有个字文读，有个字白读，像苏白“大学”，大用文读[da]，而“学”用白读[ɦoʔ]。

勒弗同个人群里向，文白异读个现象也弗一样。一般来讲，旧时教育水平高个人，文词用得多，文读也就用得较多；而现在教育水平高个年轻人嘴里向，出现交关多新文读，主要是普通话词，甚至出现方言直接夹杂普通话个情况。

来弗一样个环境里向，文白异读也弗一样。正式场合像作报告了啥多用文读，日常生活多用白读。

勒同一个方言个弗一样个口音里向，文白异读也弗一样，譬如讲闽南言话里向个“大学”，勒厦门乃，两个字侪是白读（toa-oh），勒台湾通行腔里向，侪是文读（tai-hok）。

文白异读除脱上头讲个弗一样场合使用个作用之外，还有区别近音词义个作用。

另外，文白异读并弗是总归好相互替换的，实际浪多数语境下底个替换是弗来三个。有星词，一般只用白读，像“学堂”；有星词呢齐巧反过来，譬如“人民”。个是弗跟牢场合或人群而变个，里向有一套成规，当然现在有星新个发展趋势。
数学

**数学**么，是一门关于数量、结构、空间搭仔改变个学问。

来世界上多数个场化，从蛮早个辰光开始就有得交关人晓得基础个数学，外加会得用哉。来老早个埃及、两河流域搭仔印度，第眼文明里向个文本，就曾显示出来基本概念个进步。后歇来么，数学过歇就会得有一个小突破，直到16世纪附近个文艺复兴以后，科学里向有交关发现，促使大家对数学个理解有本质性提高。

## 数学个言话
我里现在用个数学记号么，直到16世纪，再基本浪有一个雏形。老早个辰光，数学侪是用说话写出来个。第个过程相当吃力，所以么箇歇数学个发展就比较慢。而对于刚刚接触数学个人来讲，现在个记号颠倒是比较吃力，虽然居种记号专业个人看着蛮适意。

对于刚刚学个人，学数学个言话还是一桩牢吃力个事体。比如讲，平日讲个“或者”啊，“仅”啊，勒数学里向个意思就要精确一眼。而“开”啊，“连续”啊，会得有相当专业个意思。外加数学个术语里向，还有得啥“同构”啊，“可积”啊第种词。
乔治·斯穆特

**George Fitzgerald Smoot III**——(1945年2月20号出生)，是美国天体物理学家搭宇宙学家。

渠是加利福尼亚大学伯克莱分校个物理学教授。渠因为搭John C. Mather一道“发现宇宙微波背景辐射个黑体形式搭仔各相异性",两家头一道获得2006年个诺贝尔物理学奖。

## 生平
### 教育搭仔初期研究经历

### 勒拉COBE里向个角色
### 近段辰光个项目

## 参考
* 诺贝尔奖声明
* 劳伦斯伯克莱国家实验室浪向个简历
* 伯克莱实验室文章 

## 外部链接

*简历:  George F. Smoot
*简历: George F. Smoot
维基百科

**维基百科**是只多种言话个、内容自由个网络百科全书项目。维基百科个英文名字"Wikipedia"是"wiki"（一项技术用来建立好佐隊编写个网站。“wiki”是从夏威夷言话里来个，是“快”个意思。）搭仔"encyclopedia"（百科全书）拼档拼起个。志愿者好合作编写维基百科，允许任何上网好上个人来编写差弗多全部个文章。维基百科主服务器勒佛罗里达，阿姆斯特丹搭首尔也有服务器勒笃。

维基百科乃歇是非盈利机构维基媒体基金会勒笃运作。渠是拉里·桑格搭吉米·威尔士创立个，前者2002年个辰光已经辞职哉。威尔士实梗描述维基百科，“大家用自家个言话一道来用劲创造搭发布一只多言话个、自由个、尽量高质量个百科全书畀该星球浪个每个人。”

## 特征
维基百科用一个名字叫维基的软件。允许访问者添加、删除再末编辑搭仔改变渠个内容。为之讲一大淘人来建立文章就可能哉；来有新信息个辰光，渠等还好再根据渠更新文章个内容。还有一方面，还包括該樣个意思，即对内容个恶意篡改搭之弗同意见也是蛮普遍个。

搭交关别个百科全书两样，维基百科拿渠个内容侪来GNU自由文档许可证(GFDL)下底发布。

维基百科有一系列个政策来确定哪面個信息好包含来文章里向。来嗨有争议个辰光，譬如讲特定个内容到底阿要添加、修改还是移动到姊妹项目去或者索介删脱。维基百科的核心政策之一就是写文章要用所谓个。简言之，就是要拿一只物事个有价值个方方面面侪写出来，弗好偏袒任何一方，外加还要拿相应个证据拿出来支持渠等。

维基百科也**禁止发布自家个研究**，就是所谓个**NOR**（No Original Research）政策。该个政策个本意是防止有自家理论个人拿维基百科来为渠等自家个理论吸引眼球。“自家个研究”包括编辑人个自家个个人观点、政治观点搭之任何渠自家个对已经出版个材料超出原著者本意个过分个分析或者综合。也就是讲，维基百科发布个任何事实、观点、解释、定义搭仔论据板定要是已经出版发布个搭当前文章搭界个可靠材料浪个。

只要满足下底列表里向个任何一条，该次编辑就好算作个是“自家个研究”：

* 渠介绍一只理论或者解决方法；
* 渠介绍编者自家个个人观点；
* 渠定义新名词；
* 渠提供或者假设已经之前已经存在个名词个新定义；
* 渠来呒沒引用权威源头个情况下底，介绍一只新个论点或者论据，来反对或者支持另外一个观点、理论、论据或者立场；
* 渠介绍已经勒浪个事实、想法、观点或者论据个分析或者综合。而该个分析或者综合又偏向编辑者自家个喜好，且呒拨权威个来头。
* 渠介绍一只新词汇，还呒沒权威个来头。

维基百科并弗是想拿相关条目建立成功所谓个客观事实，实际上是想对所有相关个观点不偏不倚。

### 各样个言话版本
言话弗同个版本运作独立，𣍐让别样言话版本个内容限制牢，也弗要求主题相同个文章板定要别样言话版本翻译来。自动翻译个文章绝对无用，而精通多种言话个编写人自家翻译是鼓励个。当然言话弗同个版本侪要遵守全球一样个政策，譬如“中性观点”，虽然讲来政策个细部搭执行浪可能尺度两样。文章搭图片，各言话版本个维基百科是共享个：文章好通过维基间链接搭翻译请求页面共享；图片也好通过维基共享资源库存系统共享。

下底是超过15,00,000篇文章个维基百科个前头几只，数据截至2020年10月3号。

# 英语 (6,167,774)
# 宿雾语 (5,337,992)
# 瑞典语 (3,660,342)
# 德语 (2,485,812)
# 法语 (2,253,724)
# 荷兰语 (2,034,144)
# 俄语 (1,665,025)
# 意大利语 (1,638,738)
# 西班牙语 (1,630,234)

吴语维基百科到乃末共总有<span style="color: black;>''''''</span>篇文章。

## 参考文献


## 外部链接

* 维基百科多种闲话门堂
* 英文维基百科
* 中文维基百科
* 吴语维基百科
吴语文学

**吳語文學**老早便已誕生萌芽，有之邪氣悠久个歷史。吳語文學包括吳歌、吳語小說搭仔吳語戲曲咾啥，渠是中國方言文學當中蠻有勢力个一支。 

## 吳歌

吳歌起源交關早，顧頡剛《吳歌小史》認爲弗會比《詩經》晏。《詩經》裏向雖然嘸撥吳歌，但有人認爲“吳歌實可與詩三百並駕齊驅”。明人王世貞講：“雖俚字鄉語，不能離俗，而得古風人遺意；其辭亦有可采者。如‘月子彎彎照九州，幾家歡樂幾家愁？幾人夫婦同羅帳？幾人飄流在他州？’又‘約郎約到月上時，只見月上東方不見渠。不知奴處山低月上早？又不知郎處山高月上遲？’ 即使子建太白降爲俚談，恐亦不能過也。”吳歌多數是戀歌，像《子夜歌》、《懊依歌》咾啥，明人馮夢龍編錄个《桂枝兒》（官話作品，仿吳歌味道）搭仔《山歌》（吳語作品）也多數儕是“結識私情”之類，像《桂枝兒•牽掛》：“我好似水底色隨波遊戲，儂好似釣魚人巧弄心機。釣鉤兒放著些甜滋味，一時間吞下了，到如今吐又遲。牽掛在心頭也，放又放不下儂。” 也有反映風情民俗、訴說疾苦或勸人爲善个，像蘇州个《十二月風俗山歌》《江南百姓苦愁愁》《長工謠》咾啥到今朝還勒許流傳。

## 戲曲
傳統个江南吳語戲曲當中，對白及唱詞包含之弗少个吳語口語个成分，如蘇州評彈便是採用以蘇州言話爲代表个吳語方言徒口講說表演个曲藝說書形式，表演中運用大量吳語生活口語，並靈活穿插之官話以達到烘托渲染个效果。

## 吳語小說
吳語小說起於宋元，盛於晚清。清初个白話小說《豆棚閒話》第10則“虎丘山賈清客聯盟”裏向便已有成段个吳語記錄，如：

其中“唦、白賞、弗、做淘、哉、我哩、儕、那亨”等吳語方言詞，多數乃朝還勒拉用。

到清中期（約18世紀），傳奇開始衰微，向書齋文學轉化，彈詞卻逐步興盛起來了。出版之錢德蒼編个戲曲折子戲選集《綴白裘》（1763-1774）搭沈起鳳（1741-?）个傳奇“沈氏四種”（《報恩緣》、《才人福》、《文星榜》、《伏虎韜》），還有大量彈詞腳本。《綴白裘》搭“沈氏四種”中使用方言个段落交關，產生之新个詞語搭用法，並對晚清吳語小說个發展奠定之堅實基礎。

吳語小說當中嚜，頂頂有代表性个是張南莊化名過路人寫个《何典》。張南莊是清代乾隆、嘉慶年間个一位“高才不遇者”，《何典》是一部話本式个諷刺帶滑稽个章回體小說，渠借鬼个世界展示“活的人間相”，魯迅對渠有過相當高个評價：“作者便在死的鬼畫符和鬼打牆中，展示了活的人間相……便是信口開河的地方，也常能令人仿佛有會於心，禁不住不很爲難的苦笑。”《何典》全書用蘇南吳語夾雜官話寫成，成語、俗諺、歇後語、慣用語充斥其間。

晚清个吳語小說還有韓邦慶个《海上花列傳》、李伯元个《海天鴻雪記》、張春帆个《九尾龜》等。光緒年間成書个《海上花列傳》敘事部分基本浪用官話，人物對話基本浪用蘇白。譬如：

胡適渠認爲箇是文學語言革新个自覺行爲，渠講：“韓君認定《石頭記》用京語是一大成功，故他也決計用蘇州話作小說，這是有意的主張，有計劃的文學革命。”“假如伲把雙玉的話都改成官話：‘伲七月裡一簽園，也像現在這樣子，坐在一塊說的話，儂記得嗎?’—— 意思固然一毫不錯，神氣卻減少得多了。”《海天鴻雪記》用个言話格局搭《海上花列傳》差弗多。《九尾龜》稍有變化，人物對話用蘇白衹限於妓女，而且妓女衹要一從良呢，對話也就弗再用蘇白哉。五四以後，國語運動興起，文學界一方面對方言文學理論進行探討，一方面繼續勒創作浪實踐，有星吳地作家个作品常莊勒用普通言話創作个同時夾用一星比較通行或富有表現力个俚言俗語，比如朱瘦菊个《歇浦潮》、張恨水个《啼笑姻緣》、秦瘦鵑个《秋海棠》咾啥儕夾用仔交關吳語詞。魯迅、茅盾、葉聖陶等著名作家个作品也拿吳語詞加進到普通話詞彙，像“癟三、尷尬、蹩腳”咾啥就是通過渠答个作品流傳全國，撥普通言話所吸收个。

中華人民共和國成立之後，官方實行“推廣普通話”政策，吳語創作迅速衰退。 進入廿一世紀以後，吳語創作像煞有重新抬頭之勢。由於網絡技術个發展，吳語文學再次得到發展。如藍鯨个短篇小說（書面語夾雜上海話）勒網浪向成爲熱點，點擊量動輒突破百萬次，人氣邪氣高。除脫藍鯨个短篇小說，女作家王小鷹於2009年出版發行个長篇小說《長街行》中因爲使用仔一眼吳語而引起廣泛關注。

## 參攷
*鄭張尚芳，《吳語在文學上的影響及方言文學》
海上花（电影）

**《海上花》（英文：Flowers of Shanghai）**，是根据《海上花列传》该本吴语小说改编得来个吴语电影。
《海上花列传》本身是拿苏州言话来写个，但拍成功电影个辰光用上海言话。

## 主演
梁朝伟、刘嘉玲、李嘉欣、羽田美智子、伊能静、高捷、潘迪华

## 拍片场化

台湾  

## 导演

侯孝贤 Hsiao-hsien Hou  

## 年份

1998年5月1号

## 剧情简介
中国个宗法社会，爱情从来是弗来事张扬个。男人家到妓院里向去寻渠笃个爱情，只有勒妓院该个边缘角落头里还有一眼眼机会。勒拉该搭，男人顺从个是女人个规矩。19世纪末，上海英租界个长三书寓，日日宴歌。归个辰光个高等妓院叫长三书寓。

该个夜头又是宾客盈门，觥筹交错。东道主叫周双珠，是一个克气、大气个青楼女子，同时也是公阳里老鸨个嫡亲囡儿。齐巧勒众宾客勒浪乎哇狼形个辰光，勒拉搭洋人打交道个衙门里向上班个文官王莲生却首先离席告退。渠是去赴另一妓女张惠贞之约。该桩事体弄得妓女沈小红交关火冒。小红勒荟芳里挂头牌，但渠性格刚烈，为人直爽，少有清客敢去翻渠个牌子。莲生是独独搭渠日长来去个人。次日清清空朝小红寻上大门，勒众目睽睽下底对惠贞大打出手。实际浪莲生所为事出有因。渠觉着小红同时还搭一个年轻戏子柳儿相好，外加登小红个态度浪觉着仔一眼冷淡。烦闷之下莲生去寻另一妓女，实梗末带翻仔小红该个醋钵头。为仔解决问题，莲生勒朋友洪善卿搭仔汤啸庵个陪伴下头来寻小红，拨勒小红伶牙利齿伊个女佣人好好较骂着一顿山门。朋友尴尬到弗得了，甩下仔莲生自顾自跑落，莲生只好一独自去见小红。弗管哪亨，毕竟已经有仔四五年个感情，长话短话仔半日天，两家头又和好如初。

因为渠个特殊身份，双珠常庄勒公阳里充当家长个角色，妓女道里个争风吃醋要渠去摆平，惹着个人命官司也要渠出面去排解。双珠看淡风尘搭仔练达个处世态度受到洪善卿个赏识。

黄翠凤是尚仁里个年轻妓女，是个精明、会搭自家打算个女人，渠渴望早一日脱身青楼，获得自由。她同时自如应付几个男人家，当中关系顶密切个是有钞票又有空个名流罗子富。翠凤一径搭渠勒一道是因为渠觉着渠会帮渠赎身。

小红个人看上去用钞票并弗哪亨呀呀歪歪，债倒弗少。莲生虽然弄弗泠清，尚况还是帮渠去结清爽。一日天酒宴过后，吃醉落个莲生勒勒朆事先告知个情况下底，跌跌蹱蹱冲进小红个卧房，齐巧拨渠碰着小红搭戏子柳儿勒拉一道。盛怒之下，莲生拿渠送拨拉小红个物事统统掼到八门。莲生断然决定讨惠贞做小老婆，拜托善卿帮渠筹备。善卿力阻，却朆成功。

罗于富总算为翠凤赎身。走个辰光，翠风拿所有衣裳、首饰亨白浪当一侪留拨拉别个姐妹。

春去秋来，莲生得到提升，就要离开上海，朋友道里勒书寓开宴会为渠送行。小红老早个女佣人现在帮双珠做事体。登勒渠个嘴里向，莲生晓得小红凄凉个近况。但渠弗想再陷勒笃，渠要走哉，走出该个叫人眼花里花个“梦”……
朝鲜民主主义人民共和国

**朝鲜民主主义人民共和国**（조선민주주의인민공화국），简称**朝鲜**（조선），又叫北韩或者北朝鲜，勒勒亚洲东许朝鲜半岛北许，南许搭大韩民国（韩国）隔界。朝鲜半岛勒20世纪前头是一个统一个朝鲜族国家，1894年甲午战争之后逐步沦为日本个半殖民地，一脚到20世纪初拨日本完全吞并，成为当时辰光日本帝国个一部分。两战之后南北部分开独立建国。北部主要搭中国隔界，搭俄罗斯联邦也有陆地边界。
为仔搭大韩民国分开来，朝鲜民主主义人民共和国个人老早经常拿自家国家叫作“北朝鲜”（북조선），而拿韩国叫“南朝鲜”（남조선）；相反，韩国人经常叫朝鲜民主主义人民共和国“北韩”（북한），拿伊俚自家国家叫“南韩”（남한）。

中华人民共和国拿朝鲜民主主义人民共和国简称“朝鲜”，1949年10月6号搭伊建立外交关系。中华民国拿朝鲜民主主义人民共和国称为“北韩”，两家头呒得外交关系。老早中华民国弗承认朝鲜民主主义人民共和国个辰光，认为大韩民国是朝鲜半岛唯一合法政权，尚况现在中华民国外交部国家搭地区简介当中已经包括北韩。香港搭澳门中文也习惯拿朝鲜民主主义人民共和国称为“北韩”。日本拿朝鲜民主主义人民共和国称为“北朝鲜”，双方也呒得外交关系。美国官方个话法翻译成中文，称“北朝鲜”(North Korea)，双方也呒得外交关系。

## 历史

## 政治

## 行政区划

朝鲜全国划分成功9个道(도)、2个直辖市(직할시)、搭仔3个特区：

* 平壤市 (평양시)
* 罗先市 (라선시)
* 开城工业地区 (개성공업지구)
* 金刚山观光地区 (금강산관광지구)
* 新义州特别行政区 (신의주특별행정구)
* 慈江道 (자강도)
* 咸镜北道 (함경북도)
* 咸镜南道 (함경남도)
* 黄海北道 (황해북도)
* 黄海南道 (황해남도)
* 江原道 (강원도)
* 平安北道 (평안북도)
* 平安南道 (평안남도)
* 两江道 (량강도)

## 地理

## 经济

## 军事

朝鲜核试验造成世界舆论对朝鲜个批评。
## 人口

## 网络通讯

### 报刊
《劳动新闻》

### 电视广播

## 假期

## 其他主题
* 朝鲜经济
* 朝鲜通讯
* 朝鲜交通
* 朝鲜军事
* 朝鲜外交
* 高丽航空
* 平壤顺安国际机场
* 北朝鲜旅游景点
* 柳京饭店

## 外部链接

*  朝鲜民主主义人民共和国国立個金日成综合大学
* 北韩论坛
沙地

**沙地**是指讲沙地话个地区，主要包括上海市个崇明岛、江苏省启东市、海门市等。
文蛤

**文蛤**是种海货，蚌类，也叫“阿兹”了“昌葡”，味道鲜。原产日本，韩国、中国也有分布。
路由

勒计算机网络里向，**路由**是指拿信息从一只地址送到另外一只地址个机制。路由工作勒OSI模型里向个网络层。
贝叶斯定理

**贝叶斯定理**，是概率论当中隻定理，描述个是事体A勒垃事体B已经发生个条件下发生个概率帮事体B勒垃事体A已经发生个条件下发生个概率个关系，勒信息、决策、预报等多种领域侪有相当广泛个应用。
加泰罗尼亚

**加泰羅尼亞**（加泰羅尼亞語：Catalunya；埃斯巴尼亞語：Cataluña；奧克語：Catalonha）是埃斯巴尼亞个一隻自治區，在佢自治法裏丄畀認定作歷史民族實體。加泰罗尼亚在扗伊比利亚半岛東北部分，面積有得 32,106 平方公里，北面榜安道尔対法國作鄰，東面是地中海，海岸線有得約莫 580 公里，南丄向是伐倫西亞自治區，西丄向是阿拉貢自治區。箇種形勢幫擔同地中海盆地地區対仔歐洲大陸个建立爻緊密關系。加泰羅尼亞首府是勃塞羅那，底下有勃塞羅那、萊伊達、其羅納、塔拉哥納四隻省。

截至2023年11月1號，加泰羅尼亞境內 947 個城市攏共住得 8,005,784 人，其中 64 个城市有得超過兩萬人，加泰羅尼亞超過 70% 个人口全住扗箇些兒城市。三分之二的人口住扗許巴塞罗那大都會圈，是得歐盟第五大个城市羣，也是得人口頂密集个城市羣。加泰羅尼亞个工業化程度交關高，經濟扗許自治區裏丄排得第二，佔西班牙GDP个19.0%，僅輸過馬特里自治區。人均GDP位居第四位，輸過於馬特里自治區、巴斯克自治区対納伐拉。

加泰羅尼亞在許中世紀个辰光是得阿拉貢王國个重要部分，現代个加泰羅尼亞包括爻加泰羅尼亞公國歷史文化領土个大部分地區。今朝个加泰羅尼亞是西班牙裏向獨立意識交關鮮明个地區。

加泰羅尼亞語搭仔卡斯蒂利亚语並列爲加泰羅尼亞个官方語言。

## 参考信息
掘港

**掘港**是江苏省如东县县政府所在地。

掘港镇勒垃如东县个东部，由老早个掘港镇、掘郊、九总、华丰、环镇、鸡场唠啥几个乡镇合并而来，东许是大豫镇（由原来个南坎乡忒棉场合并得来）搭仔兵房镇（由原来个兵房忒丁店合并得来）。关于掘港名称个由来，有得好几种话法。一种话法是几百年前头，第个地方勒垃海边，无得港口，所以起名“掘港”意思是要挖一个港口出来。还有一种话法忒第一种话法差弗多，也是话无得港口，所以大家侪叫伊“缺港”，意思是缺少一个港口，因为当地个江淮官话里向，“缺”忒“掘”音近（同音弗同调），“缺”又弗大吉利，所以后首来末就变成功“掘港”哉啘。从唐朝个辰光开始开发掘港到现在已经有仔好几百年哉，海岸线也一径来浪后退，当年修勒掘港个范公堤今朝已经弗勒海边哉。乃搿歇个范公堤是一条马路，就叫范堤路。
张謇

**张謇**（），字**季直**，号**啬庵**，南通海门常乐镇人。是清帝国个末代状元，有名个企业家、实业家。
1894年，张謇状元考牢，勒翰林院当修撰，因为日清战争败脱，伊觉得清帝国一日弗如一日。为实现“救贫”“塞漏”个抱负，勒两江总督张之洞个支持下底，渠开始勒南通实行“实业救国”个实践。勒兴办实业个同时，张謇按照渠“父实业，母教育”个思想，勒南通兴办着一系列文化教育事业，包括兴建近代江南地区头一所师范学堂：南通师范大学。以及第一家民办博物馆南通博物苑，第一家气象台——军山气象台以及高等学校南通大学。参与筹画建立三江优级师范学堂，并参与南京高等师范学校、国立东南大学（后改名国立中央大学、南京大学、东南大学、江南大学）、河海工程专门学校（即河海大学）、复旦大学、吴淞商船专科学校（现上海海事大学、现大连海事大学）、江苏省立水产学校（现上海海洋大学）等个筹建。
光个反射

光来同种均匀介质里向沿牢直线传播，等到光从一种介质传到还有种介质个辰光，辣海两种介质个界面浪会得发生一部分光线或者所有各光线返回到原来个介质个现象，箇就是**光个反射现象**。

因为咾弗发光个物事会得反射光线，所以阿拉能够看到弗发光个物事。

## 光个反射定律
根据实验，光发生反射现象个辰光，**入射光线**、**反射光线**搭仔**法线**辣海同一平面高头，反射光线搭入射光线辣海法线个两旁边，反射光线搭法线个夹角（**反射角**）等与入射光线搭法线个夹角（**入射角**），箇个叫**光个反射定律**。箇里向**法线**是一条经过**入射点**（入射光线搭两种介质界面搅勒一道个地方），外加搭界面垂直个假想个线。光射到球面或者弧面高头个辰光，法线垂直球会或者弧面个切线。

### 光路可逆
假使讲让光线倒过来沿牢原来反射光线个方向射到界面高头，根据光个反射定律，光就会得沿牢原来入射光线个方向射出，箇叫**光路可逆**。

## 反射类型
### 镜面反射
光来平滑表面高头发生个反射现象是**镜面反射**，箇个辰光一束平行光线个反射光线还是一束平行光线。

### 漫反射
光来粗糙表面高头发生个反射现象是**漫反射**，箇个辰光一束平行光线个反射光线就弗是一束平行光线了。

## 参见
*光个折射
*光个传播
*光学仪器
*光个色散
*光个本性
光个传播

勒同种均匀介质里向，光沿直线传播，经过两样介质界面个辰光，会得发生**反射**搭仔**折射**现象。
## 参见
*光个折射
*光个反射
美国

**美利坚合众国**（），老底子叫**花旗國**，简称**美国**，是由50个州搭一个联邦地区组成个联邦立宪制共和国。美国大陆勒北美洲中部，阿拉斯加勒北美大陆西北边，夏威夷州是太平洋中部个群岛。美国源来勒1776年脱离英国统治个北美殖民地，13州个殖民地代表一同发表《美国独立宣言》，勒经历艰苦个独立战争之后，来勒1783年跟英国签订《巴黎条约》，从此受到世界各国个承认。 现在国土面积超过962万平方公里，国土面积位居世界第三或者第四。 建国200多年来，美国曾历过南北战争（1861－1865年）跟大萧条（1930年代）两次严酷考验，仍旧坚守自由民主制政治制度，成为宪法民主搭公民自由个代表性国家。美国大透老个经济、文化、科技跟军事影响力贯穿整个20世纪。勒第一次世界大战跟第二次世界大战中，美国跟其他同盟国一同获得胜利，并经历数十年个冷战后，终于拖垮苏联，成为现在世界浪唯一个超级大国。当今美国勒全世界个经济发展、政治实力、科技创新、军事技术力量等多个领域跟大老个影响力都是无他国能比个。

“The United States”最初是复数，例如“the United States are”，包括美国宪法第十三条修正案，1865年批准使用。美国内战结束后使用单数，如“The United States is”。乃朝单数形式是标准。

美国早先勒清朝辰光因国旗个图案咾有個别称“**花旗国**”；一些美国物事个中文名頭到難朝還有“花旗”个字样，譬如美国特产花旗参搭子美国最大银行之一，花旗银行。

## 历史

考古学研究显示，公元前5万年左右人类开始出现拉美洲。

1607年，垃拉伦敦个弗吉尼亚公司拉北美切萨皮克湾个詹姆斯敦建立英国第一个短暂殖民地。

出席第二届大陆会议个13个殖民地个代表拉1776年7月4号签下《美国独立宣言》，让武装冲突转化为独立战争。

## 地理
美国领土广阔，本土三面临水，气候适中，资源丰富，地理由东低地爬升到西部高地。

## 法律搭政治
美国法律继承英国个判例法传统，美国法院承袭“遵循先例”原则，属于英美法系个重要组成部分。19世纪中叶前头，早期个美国案件仍然经常引用当时个英国案例来应用，此后随着美国逐步发展起自家个法律制度，到乃朝美国个绝大多数司法引用自国内案例。

美国是现存历史最悠久个立宪共和国，1789年正式生效个《宪法》是世界高头最早并仍在运作个成文宪法。

联邦权力机构本身有三个分支，且互相监督搭制衡。

美国国会实行两院立法体制，设众议院搭参议院。

总统是国家元首、政府首脑兼武装部队总司令，有权提名联邦各部部长搭局长、最高法院法官、大使等各项人选，勒获得参议院三分之二通过后即可上任。

## 行政区划

}



## 经济
美国经济高度发达，生产规模巨大，生产技术领先，部门结构完整；农工业均发达先进；公路、航空个技术搭运量均居世界首位；对外贸易额世界第二；金融业非常发达；经济规模长期居世界首位，人均GDP超过5万美元，高居人口5000万（含）以上国家首位，是世界上重要个经济体，勒人类个经济生活中扮演着重要个角色。
梁朝伟

**梁朝伟**（英文名：Tony Leung，，香港著名电影演员，暱稱偉仔。經常與王家衛合作，坎城影展最佳男演員得主，曾五次獲得香港電影金像獎影帝並三次獲得台灣電影金馬獎最佳男主角，是獲此兩項榮譽最多的男演員，他還獲得過一次亞洲電影大獎最佳男主角，他參演的三部電影《悲情城市》、《三輪車夫》和《色戒》獲得了威尼斯影展金獅獎。
平面镜成像

物理高头个平面镜是一面老抽象个、表面光滑平整个镜子。
## 平面镜成像个特点
平面镜可以是成正立个虚像。平面镜成个像大小搭物体一样，像到镜面个距离也跟物体到镜面个距离一样，像跟物体各连线搭镜面垂直。

## 平面镜成像个原理
从物体发出个两条互相之间夹角小于90度各光线，经过平面镜个反射，伊拉之间个角度仍旧勿变（根据光个反射定律，入射角等于反射角）。拿搿两条反射线反向延长，两条线会得交于一点，搿一点就是平面镜成个虚像。两条反射线个夹角等于两条入射线个夹角，可以通过几何计算推算出，入射光线、镜面、物到镜面之间个距离围成功个三角形跟反射光线个反向延长线、镜面、像到镜面之间个距离围成功个三角形是全等三角形，所以物距（物到镜面个距离）跟像距（像到镜面个距离）是相等个，物跟像个大小也是一样个。

## 参见
*光个反射
*全等三角形
*全等图形
*平行线公理
刘嘉玲

**刘嘉玲**（（苏州言话：）（1965年12月8号-），养勒苏州，籍贯广西容县，是香港女演员，伊个老公是香港男演员梁朝伟。

刘嘉玲演技来堆，作品较多，也常庄应聘做化妆品搭仔时尚产品个代言明星。早期成名作是电视剧「新扎师兄」。之后搭成龙一道合作演出过A计划第三集等作品。别个演出还包括「海上花」，「阮玲玉」也啥。刘嘉玲勒1991年以阿飞正传一片拨提名台湾电影金马奖最佳女主角，尚况压末落落决选败拨勒张曼玉。

## 演出作品
### 电视剧([[无线电视]])
*新扎师兄
### 电影
*A计划3
*阿飞正传
*海上花
*阮玲玉
*金枝玉叶

## 题外话
1990年4月24号清清空早，刘嘉玲拨强盗劫持约两个钟头。有人讲其间拨拉歹徒拍裸照。

2002年中旬，香港《东周刊》刊登某女星多年前遭强拍个上身半裸照片作为封面，胸部等关键部位经马赛克处理，面孔像煞刘嘉玲。之后裸照就勒拉网浪传开来。

2002年11月3号下昼头，500名香港影艺人大集会，抗议香港《东周刊》，事件反映香港演艺人团体个互助及团结力道。 事后《东周刊》老板杨受成宣布拿杂志停刊。

2005年，一段大约为5分钟左右个所谓「刘嘉玲拨黑社会强暴视频」勒网浪传播，场景搭裸照相似。

## 性格分析
梁朝伟：讨好型 逃避型
刘嘉玲：指责型 活泼型 内心好强，不断要求证明自家

## 外部链接

* 经历与作品列表http://art.beelink.com.cn/20020617/1134353.shtml 
* 女星拨虐待裸照拨登报引爆娱乐圈
罗杰·科恩伯格

**Roger David Kornberg** （1947年养勒密苏里个圣路易斯）是美国科学家，斯坦福大学个结构生物学教授。因为“渠对真核状态下头个遗传转录个分子基础个研究”，拨授予2006年度个诺贝尔化学奖。

而渠个爹爹Arthur Kornberg也是斯坦福大学个教授，获得过1959年度个诺贝尔医学奖。

## 生平
Korberg1967年勒哈佛大学获得学士学位、1972年咦勒斯坦福大学获得博士学位之后，开始登英国剑桥大学个医学研究委员会、分子生物学实验室做博士后研究。后首来勒拉回到斯坦福大学做教授之前，渠咦勒拉哈佛医学院个生物化学系竳过一段辰光。

Kornberg是美国科学院搭仔美国艺术与科学研究院院士。

## 获得奖项
渠获得过下底实梗点奖项:
* 1997: Harvey Prize from the Technion
* 2002: ASBMB-Merck Award
* 2002: Pasarow Award in Cancer Research
* 2002: Le Grand Prix Charles-Leopold Mayer
* 2005: General Motors Cancer Research Foundation’s Alfred P. Sloan Jr. Prize 
* 2006: 诺贝尔化学奖
“电话铃一起先响个辰光，我一呒主张”，Kornberg教授勒拉瑞典首都接受电话采访个辰光搿能讲法。

“我还勒浪发抖。我希望我过歇会得平静下来。”

## 外部链接
* Roger Kornberg 实验室、Kornberg 发表论文列表 
* 瑞典皇家科学院新闻公报 
* 一只简要个传记 
* 更详细传记
* BBC关于俚获得诺贝尔奖(Nobel Prize)个新闻报道

## 参考
翁美玲

**翁美玲** ()是香港80年代初辰光个当红电视女星。俚廿六岁过辈个辰光，齐巧是俚事业个高峰。翁美玲出生勒许香港一个赅钞票个行政官员家庭，是屋里向个独养囡儿。俚个童年相对来讲呒拨啥波折，一脚到7岁辰光俚个爹爹过辈。

## 教育经历

翁美玲勒拉15岁个辰光远开香港到英国，搭俚笃娘搭仔慢爷一道生活。俚笃娘是勒拉两年前头移民到英国个。翁美玲勒拉香港个辰光上个是玫瑰园学堂(位于香港司徒拔道——*Stubbs Road*)，勒搭俚完成俚个小学搭仔一部分中级教育。俚勒拉剑桥个一只中学里向继续中级教育个学习，通过着通用教育证书（GCE）个普通水准考试（GCE O-Level）。完成仔普通水准考试之后，俚参加着一只由剑桥大学举办个2年头基础课程。该个项目完成仔，俚咦到伦敦交关有名个艺术搭仔设计中央学院里向去学纺织品设计，勒拉该所艺术学堂里向登着4年。 

## 初出茅庐
1982年，翁美玲回到香港，並参加香港小姐选美比赛，获得第9名。选美比赛之后，俚拿着香港无线电视台(TVB)个演员合同。1982年俚头一趟演出，是勒拉一部叫**十三妹** 个广东言话连续剧里向。搿部片子讲个是清朝辰光个事体，一道主演个还有汤镇业搭仔任达华，勒里向翁美玲演个是一个万人迷个满洲公主*香格格*。就是该部连续剧拿俚推到公众个眼睛光里向。虽然讲翁美玲勒拉该部电视剧里向演个相对是一个小角色，尚况里搿趟个表演叫TVB放心让俚去主演另外一部连续剧《射雕英雄传》，也就是归部让俚勒80年代个香港、马来西亚、新加坡、泰国搭仔越南家喻户晓个片子。一脚到今朝，俚还是广受欢迎，就因为俚勒《射雕》里向主演个活泼鲜跳个角色“黄蓉”。

## 声名鹊起
翁美玲演个顶顶有名个武侠电视连续剧就是“射雕英雄传”，勒里向俚主演一只叫黄蓉个角色。TVB勒拉19世纪80年代个辰光拍着弗少从金庸（查良镛）个著名武侠小说改编过来个武打片。金庸个《射雕英雄传》拨改编成功过交关多电视剧搭仔电影，必过呒拨哪里一个版本有1983年TVB版介受欢迎。黄日华演个郭靖，单纯天真；翁美玲演个黄蓉呐，冰雪聪明，俚笃搿个一对一脚到今朝原是香港武打片有史以来顶让人眼热个荧屏鸳鸯之一。勒拉该个系列里向个角色也让别家头像苗侨伟，杨盼盼，谢贤搭仔李司棋咾啥初露头角。

## 香消玉殒
1985年5月14号早浪向，翁美玲勒拉俚九龙公寓里向拨人发现煤气中毒、神志弗省。照俚个做男演员个朋友邹世龙（另有传闻讲邹归个辰光已经开始追求俚）个讲法，翁美玲勒拉1985年5月13号个夜头打过俚电话。邹证实讲，翁为仔搭汤镇业个关系冷淡觉着殟塞。电话挂脱仔，邹还是交关担心俚，就跑到俚个公寓想去望望俚，但必过朆进得进去。俚当仔呒拨人勒拉屋里向，个末就咦转去哉。邹勒拉1985年5月14号早起头咦跑到俚公寓去敲俚个门，呒拨人开门。邹讲，俚闻见门缝里漏出来个煤气味道，就翻过公寓山墙爬到公寓个两层楼浪。俚拿公寓前窗盘开出来，跳窗进到公寓里向，发现翁美玲睏勒起居室个地板浪人事弗省。邹遂先就拿大楼个保安搭仔警察喊过去，拿翁美玲送到近段个九龙浸会医院里向。送到医院个辰光，医生就宣布俚已经死亡哉。

关于俚个死因，有交关多谣言。有人认为是事故，也有人认为是自杀甚至他杀。一种传得交关广个说法是，因为俚搭TVB男演员汤镇业关系作兴要破裂，殟塞难过导致俚自杀（有人注意着，1985年3月14号，俚接受香港一家电台采访辰光，拨问起俚搭仔汤镇业个绯闻，俚解释讲汤镇业只弗过是一个普通朋友搭仔俚敬重个同事。）拿俚个死搭仔俚搭汤镇业个关系联系起来个讲法，勒拉交关程度浪是因为邹世龙讲个俚压末24个钟头个情况。也有谣言讲邹世龙是翁个男朋友。根据翁个TVB同事讲，事故之前个几日翁个行为举止搭平常辰光呒拨啥两样，看弗出俚难过殟塞或者有自杀个倾向。翁勒拉1985年3月14号搭仔过辈前头两个礼拜个广播采访里向听起来对俚自家个前途也相当乐观。俚也朆留下自杀遗言。

 
翁美玲个葬礼是桩大事体，有成千上万俚个影迷搭仔交关香港名人参加。俚个遗体放置勒拉九龙红磡个世界殡仪馆，让俚个影迷献上俚笃最后个敬意。俚个朋友搭仔电视剧个合演同事，像苗侨伟, 黄日华, 梁朝伟, 刘德华等帮俚扶灵。俚个葬礼是天主教葬礼。1985年5月19号俚勒拉香港火化，骨灰拨安放勒拉英国个剑桥。

## 表演作品
* 十三妹，1983年1月
* 射雕英雄传 连续剧，1983年2月
* 夹心人，1983年11月
* 决战玄武门，1983年11月
* 天师执位, 1984年2月至同年3月
* 生锈桥王, 1984年4月至同年5月(?) 
* 楚留香之蝙蝠传奇，1984年11月
* 挑战, 1985年4月
* 楚河汉界, 1985年4月 

## 外部链接
### 影迷网站
* 汤镇业接受简短采访。翁美玲拨提及。 
* http://www.barbarayung.net
* http://www.yungmeiling.com 
* http://www.miuyungforever.com 
* http://www.wengmeiling.com 
* http://post.baidu.com/f?kw=%CE%CC%C3%C0%C1%E1
* http://www.aweng.com 
* http://lunwang.com/wml/ 

### 视频网站
* Opening Title from “射雕英雄传”
* Opening Title from “十三妹”
* Opening Title from “生锈桥王”
* Opening Title from “楚留香之蝙蝠传奇”
* TVB K-100采访最后日脚里向个翁美玲
* 1996 TVB Broadcast采访最后日脚里个翁美玲
* 翁美玲搭仔黄日华演唱“射雕”主题曲
* 1983版“射雕”制作过程当中个几个场景
* 勒“楚留香之蝙蝠传奇”里向凸显翁美玲搭仔苗侨伟个几只镜头
陈良宇

**陈良宇**（），祖籍浙江宁波个上海人，中国共产党党员，中華人民共和國原上海市主要领导人之一。1992年提拔为中国共产党上海市委员会副书记。2001年替手调任中国工程院党组书记徐匡迪任上海市长，2002年任中共上海市委书记，同年裏又当选为中共中央政治局委员。

陈良宇个家主婆叫黄毅玲，阿爸陈更华，阿弟陈良军。

為仔實伊搭以胡錦濤、溫家寶爲首个中共中央政權政弗对景，傷觸仔共青團幫勢力，畀拉社保基金挪用案搭仔秦裕案搭界个牵连，2006年9月24號伊畀中共中央開除脫上海市委书记、常委、委员职务，停脫伊担任个中央政治局委员、中央委员职务，立案調查。

陈良宇是上海帮大好佬之一，上海帮是中国大陆一股政治势力。自从胡锦涛等頭一代领导人上台后，上海帮就变成功新领导層眼裏向眼中釘。陈良宇作为上海帮个重要人物，為仔對温家宝存心禁压上海房地产价钿影響上海市民个收入个樁實體高頭是邪氣弗足心，勒垃2004年以温家宝实行宏观调控弗順景为因由頭，逼温家宝下臺。蓋咾，有人話箇趟陈良宇畀人扳倒，是上海帮勢力败落个開始。

陈良宇虽則為仔社保投资案件畀高层革职，必過实則上，陈良宇扩充了上海社保基金，尋著哉中国社保基金个保值增值个策數，還且成儅哉。隨外，陈良宇在許当上海市领导个辰光，喫斤把力道发展上海个经济，改善上海老百姓个生活條件，蓋咾多數裏个上海市民對伊个印象是弗推板个，伊落馬哉交關年数之後，上海老百姓心裏向顶牽記个領導之一。

## 经历
*1963年8月－1968年8月解放军后勤工程学院建筑系结构专业学习，获得大学本科学历
*1968年8月－1970年9月解放军6716部队当兵锻炼
*1970年9月－1983年3月上海彭浦机器厂工人、设计员、基建科副科长（其间：1979年2月－1980年1月同济大学工程结构系进修；1980年4月加入中国共产党）
*1983年3月－1984年3月上海彭浦机器厂副厂长、上海冶金矿山机械公司党委副书记（其间：1982年9月－1983年4月市机电一局党校干部轮训班学习）
*1984年3月－1985年1月上海电器公司党委书记
*1985年1月－1987年2月上海市委老干部局副局长、局长
*1987年2月－1992年10月上海市黄浦区委副书记、副区长、区长（其间：1992年1月－1992年9月英国伯明翰大学公共政策学院学习）
*1992年10月－1992年12月上海市委副秘书长
*1992年12月－1996年10月上海市委副书记
*1996年10月－2001年12月上海市委副书记、副市长
*2001年12月－2002年2月上海市委副书记、代市长
*2002年2月－2002年10月上海市委副书记、市长
*2002年10月－2002年11月上海市委书记、市长
*2002年11月－2003年2月中央政治局委员，上海市委书记、市长
*2003年2月－2006年9月中央政治局委员，上海市委书记
*2006年9月－因牵连上海社保资金案，中共中央决定，免脱渠上海市委书记、常委、委员职务，停止渠担任个中央政治局委员、中央委员职务。

## 分析
有人殼數，在中國官員裏向，交關人全有賽過陳良宇个問題，會弗會得畀高層處罰，一般性來講取決於權力相爭。作為上海幫骨幹，陳良宇个下臺，會得成為胡温体制替手江泽民體制个標誌性事體。還有得分析殼數，箇个弗單單是一趟權利爭鬥，作興得是一趟中共个路線回歸。起頭仔1978年个經濟改革路線近兩年常樁tsy引發爭論，中共高層利用民間弗足心个情緒，整頓失去共產主義理念个政府官僚，外加收攏地方權力來中央集權。

## 参考


## 外部连结
* 陈良宇案新闻集─多维新闻网／大纪元／雅虎香港 
* 新华社陈良宇案新闻稿、官方简历
* 陈良宇报道活动集
大名

**大名**是根据**大名主**搿个词变化过来个，是日本幕府勒垃日本各地个封臣，意思交关像**诸侯**。大名个本义就是“拥有大片土地个人”。
## 历史

“大名”一词勒垃勿同个时代，意义上有仔一眼弗一样。

* 勒垃室町时代，大名是由幕府任命，称为**[[守护]]大名**。渠拉勒垃经济上掌控一个到数个分国个庄园搭仔公领，以扩大守护领国个势力。对地方武士（**[[国人]]**），大名对渠拉支配能力是有限个。大名掌握领地忒嫌大个辰光，会任命家臣做**[[守护代]]**相帮掌管部份分国。

* 勒垃战国时代，无须幕府任命，只要支配数郡到数国势力，能稳固支配国人个，就是大名。战国时代个大名一般拨称为**[[:Category:日本战国人物|‎战国大名]]**，出身背景以守护、守护代、国人搭仔平民四种为主。

* 勒垃江户时代，知行10000石达以上个就叫大名。江户时代共有得200来家大名，基本浪分为亲藩大名、谱代大名搭仔外样大名。亲藩大名是与德川家有血缘关系个藩领，勒搿当中有“御三家”之称搿水户、尾张、纪伊顶为重要。谱代大名是指勒垃关原之战以前就已追随德川家个武士，有权力，俸禄却交关少。外样大名则是勒勒垃关原之战以后被迫臣服个大名，领地蛮大，但缺少勒垃中央政权里向个发言权。
中秋节

**中秋节**是东亚民间一个节日头，年加年古历八月十五。中秋节弗单华人过，日本、越南、韩国搭朝鲜也过。另外，伊朗人也过。

照中国古历来讲，古历八月是秋天第二个月日，早世讲**仲秋**，民间也讲**中秋**、**秋夕**、**八月节**、**八月半**、**月夕**、**月节**；貤架箇日夜里月亮顶圆，象征团圆，也讲**团圆节**。

## 起源
中秋箇词，顶早记录在《周礼》里向，《礼记•月令》里头讲：“仲秋之月养衰老，行糜粥饮食。”不过朆讲清爽，是八月哪日。

唐朝过后，中秋节日脚定牢。相传讲杨贵妃做眠梦游勒月宫，一首霓裳羽衣曲得来，民间中秋节嚇开过。一般人忖，中秋节宋朝辰光作兴起，到得明清辰光，中秋节便是中国一大传统节日爻。

中秋节个故事里向，嫦娥飞月个名气顶大。

### 嫦娥飞月

嫦娥飞月在拉民间有蛮多版本，下向讲一个：

相传讲在拉远古辰光，天上十个日头。大力士后羿用弓畀九个日头射落来，第十个太阳𢞕爻，听讲险，准时上山落山，老百姓都有福气。

后首来，后羿寻嫦娥做新妇娘。

一个日，后羿一包弗死药得来，讲箇弗死药吃落去，便会做神仙。后羿转去畀箇弗死药交畀嫦娥。

哬晓得后羿个徒弟蓬蒙想偷来吃，佢趁后羿走出外头去，偷畔爬进嫦娥个间里，逼佢交出弗死药。嫦娥弗肯，畀弗死药吃爻，随底变做仙女，一脚飞在拉月宫(月亮)里向去哉。

## 过节习俗

*望月亮。
*吃月饼。
**在拉福建厦门堂地还有博饼个乡风。
*孛相灯笼。
*望桂花，吃桂花做起个散嘴，主要是糕干胚、糖许。
*拜月亮，拜太阴娘娘。
*送人情也是韩国人过中秋节个乡风。佢里也畀中秋节噢作“韩国人个感恩节”。

## 宁波、台州、温州地区个八月十六
浙江东个宁波、台州搭温州人，过古历八月十六，算大月节头，要做羹饭畀过脱个屋里人吃。

## 韩国个中秋节
韩国人个放假表里畀“秋夕”个英文传做感恩节（Thanksgiving Day），秋夕在韩国是一个大月节头，会连牢放假三日。早时交通弗方便个辰光，民间会得趁箇辰光转老屋里望亲人。便今朝碰着秋夕，早一日，韩国各个大公司都会打折，吸引老百姓买物事送人情。

## 越南个中秋节
越南人古历八月半过中秋节，讲Tết Trung Thu(节中秋。“节”是喃字，“**中秋**”是汉越音) 。箇日夜里，小人要听阿贵个故事。越南小人在拉中秋夜里都要揢鲤鱼灯走出去嬉，有鲤鱼“蹿龙门”个意思。

## 日本个中秋节
日本传统个中秋节十五夜，也讲中秋明月、芋明月、栗明月。玱朞个日本人，中秋节都不过哉。箇日大家人生活都不做，僵屋里啤酒吃吃，月亮也弗望，只电视望望。传统文化沒落爻，后生人都弗晓得月节头怎而来搭何物意思，听着放假，只晓得箇日班弗用上哉。

## 伊朗个中秋节
伊朗个中秋节，名字讲Mehregān（波斯文： 或Jašn-e Mehr Mithra Festival）节，是琐罗亚斯德教个经典月节头，用来感谢yazata密特拉（波斯语：Mehr ），象征爱情、友好、光明之意。月份在伊朗历秋个7月份，也便是公历10月光景（塔吉克斯坦勒年加年10月8号过）。Mehrgān节在波斯帝国箇朞是庆祝隆重险。吤个辰光，道道国王带头办大仪式。后晚，在伊斯兰早个伊朗，过Mehrgān搭新年诺鲁孜节一样重要。后晚蒙古人打进伊朗爻，Mehrgān盛宴人气且凉落去爻。 箇玱，便只Yazd搭Kermān个琐罗亚斯德教徒还用奢华方式过箇Mehrgān节。另外，一许住在外国个伊朗人也会举行庆祝仪式过Mehregān节。

## 中秋诗词
交关古代诗人写着歌颂中秋节个诗词。

宋朝人苏轼写个词——《水调歌头•明月几时有》顶顶有名哉：

明月几时有？把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间！
转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。但愿人长久，千里共婵娟。

## 参考文献
# *林之光，[http://www.taosl.net/lzg07.htm 中秋个赏月天气] ，科技日报，2000-9-9（4）。*
## 外部链接
*国家地理——中秋节
*各地中秋节习俗
首尔特别市

**首尔特别市**（）是韩国首都历史浪个称呼，也叫“汉阳”、“京城”。1945年以后，韩国用纯粹韩文个“서울（意思是“首都”）”表示搿个地方，所以无拨汉字写法。勿过大中华地区一直沿用“汉城”搿两个字。2005年后，应韩国方面个要求，“서울”搿个地方个汉字书写法确定为音译个**首尔**。

首尔有交关景点，如青瓦台、景福宫、明洞、乐天世界等。
射雕英雄传

《**射鵰英雄传**》（英文翻译成 The Legend of The Condor Heroes）是一部武侠小说，金庸“射鵰三部曲”个第一部。拨金庸小说个读者称为“侠文化个歌颂”。居小说拨多次改编成同名电视连续剧。

## 出版情况
1957年到1959年，勒《香港商报》连载。最后定本一龙总40回，回目标题侪是四个字。

「射鵰英雄传」勒70年代末到80年代中台湾朆解严个辰光，勒台湾改名为**大漠英雄传**以方便出版。有人话改名是因为毛泽东个词《沁园春·雪》当中有：「一代天骄 / 成吉思汗 / 只识弯弓射大雕」，个咾犯禁。

## 背景设定
辰光勒南宋宁宗庆元五年到嘉定十四年左右, 公元1199年至1221年，出场个真实历史人物包括铁木真、全真七子等。

设定中当时武林五大绝顶高手 ( 五绝 )为东邪、西毒、南帝、北丐、中神通，涉及个武林秘籍是《九阴真经》。

## 主要人物
* 郭靖——郭啸天之子，生勒蒙古。师傅是江南七怪、丹阳子马钰、北丐洪七公、周伯通。虽然鲁钝但极为忠义。擅长降龙十八掌搭空明拳。
* 黄蓉——东邪黄药师之女，碰拉郭靖之后搭伊成为情侣，一道闯荡江湖，后来子成为继洪七公之后个丐帮帮主。擅长落英神剑掌搭打狗棒法。
* 杨康——杨铁心儿子，从小勒金朝王府长大，原为长春真人丘处机之徒，后来拜梅超风为师。因贪恋富贵，叛国害民，最终惨死。
* 穆念慈——杨康个情人，杨铁心的养女，洪七公曾教伊一点点武功。
* 郭啸天——郭靖之父，曾搭杨铁心结拜兄弟，死勒勒金朝王子完颜洪烈手浪。
* 黄药师——东邪，又称黄老邪，性情孤僻，行动怪异。伊文武兼备，才智超人，擅长落英神剑掌搭弹指神通。
* 欧阳鋒——西毒，心胸狭窄，作恶多端，身居西域白驼山，擅长蛤蟆功、灵蛇拳、搭透骨打穴法。
* 一灯——南帝，段智兴，原为大理国宣宗功极皇帝，退位之后出家为僧，擅长一阳指搭先天功。
* 洪七公——北丐，又称九指神丐。生性好吃懒做，但是英雄侠义。丐帮帮主，擅长降龙十八掌搭打狗棒法。
* 周伯通——全真教王重阳个师弟，江湖人称老顽童，生性天真烂漫，搭郭靖义结兄弟。擅长空明拳搭双手互搏之术。
* 江南七怪——以柯镇恶为首，是郭靖个开山师父。武功弗算高，但是称了上是英雄侠义之士。
* 全真七子——全真教王重阳个徒弟，擅长全真剑法搭天罡北斗阵。
* 梅超风——东邪黄药师之徒，搭师兄陈玄风私结夫妇，背叛师门，江湖上人称黑风双煞，擅长九阴白骨爪搭摧心掌。
* 裘千仞——铁掌帮帮主，擅长铁掌搭“水上飘”轻功。

## 参看
* 武侠小说

## 外部链接
* 射雕英雄传线上读
月饼

**月饼**，貤叫“**翻燒**”、“**番烧**”，中国节日食品。一起先，因为渠形状像满月，外观为圆个，表示团圆之意。后首来，也有方个或者其他形状个。月饼外层拿小麦粉做皮，里向有心，心好拿各式各样弗同个材料做。中秋节喫月饼，搭端午节 喫粽子、元宵节 喫汤圆一样，是全球华人个传统风俗。月饼当中广式月饼、苏式月饼、京式月饼顶有名。另外，椒葱月饼(江西)、薄酥月饼(湖南)、冬瓜月饼(四川)、水晶月饼(陕西)、三白月饼（黑龙江）、海味月饼(山东)、鸡丝月饼(清真式)、冰皮月饼(香港)等，也是名品。

## 溯源
古代月饼勒中秋节喫，取团圆之意。宋代周密《武林旧事》开始有“月饼”个记载。明代已经勒民间流行。传说元朝个辰光汉人拨元人统治，苦来交关，朱元璋起义反元，但是元军控制严密，起义军呒得办法传递消息，为此刘伯温献计，勒中秋节互相送糕饼，里向夹纸头，上头写居几个字“八月十五杀韃子”，作起义个讯号。有刮地方搭月餅叫作“**翻燒**”（也写成“**番烧**”），湖州南浔一帶有種講法是元朝手裏漢人搭起義時間、暗號寫拉月餅下底个墊紙丄，約好八月半起義殺韃子。清代就已经有仔介绍哪亨做月饼个书哉。清代杨光辅写道：“月饼饱装桃肉馅，雪糕甜砌蔗糖霜”。

## 分类
* 按产地：京式、广式、苏式、台式、滇式、港式、潮式、甚至日式等；
* 按口味：有甜味、咸味、咸甜味、麻辣味；
* 按馅心：有蛋黄莲蓉、五仁、豆沙、冰糖、芝麻、火腿、水果月饼等；
* 按饼皮: 有浆皮、混糖皮、酥皮三大类；
* 按造型：有光面月饼、花边月饼搭孙悟空、老寿星月饼等。
* 新款月饼：
** 冰皮月饼：特点是饼皮无需用烤，冷冻之后就好吃。
** 果蔬月饼：特点是心子主要是水果蔬菜，风味各异，有清新爽甜个风味。
** 海味月饼：内含鲍鱼、紫菜、鳐柱等，口味微带咸鲜，以甘香著称。
** 纳凉月饼：是拿百合、绿豆、茶水加进月饼心精制而成，有清润、美颜个功效。
** 椰奶月饼：以鲜榨椰汁、淡奶搭瓜果制成心子，含糖量、含油量侪较低，口感清甜。
** 茶叶月饼：又称新茶道月饼，以新绿茶为主要心子成分，口感清淡微香。
** 保健月饼：对身体有较好个保健作用。有人参月饼、钙质月饼等。
** 象形月饼：外观形象生动，小官头子欢喜。

### 品尝与存放
* 要适量。
* 要喫鲜鲜月饼。
* 冰皮月饼室温摆放顶好弗超过两个钟头

## 做法
月饼个做法，弄水油面团或者酥油面团作皮，里向包心做成扁圆形生胚，再放进模子压，让渠表面有凸凹花纹，烘烤熟仔再食用。

## 其他
因为月饼是时令食品，过仔中秋就呒人问津哉，个咾市面浪个月饼侪只好作低价抛售。香港有人想出各种办法来处理积压勒屋里个月饼，有人拿月饼心子拿出来包汤圆等等。每年香港政府侪会得劝市民弗要喫忒多月饼，吸收忒多糖份，预防渠影响健康，但是市面浪有商家想着办法，生产低糖月饼拨糖尿病病人食用。另外，近年来每年香港侪会得有环保团体勒中秋过后举行月饼罐回收活动，防止浪费资源。

2001年9月3号，中华人民共和国中央电视台曝光过南京冠生园食品有限公司回收朆卖脱个月饼心子，第二年重新用个做法，而且搿个公司负责人讲：全国个月饼行业侪是这实梗做个，引起轩然大波。

近个几年把，商场里向出现贵来交关个月饼盒包装个月饼，拨有星人用得来行贿，中国政府勒2005年出台法律，规定从2006年起，月饼个包装成本弗得超过月饼价值个20%。

2006年台湾“百万人倒扁”总部效法朱元璋起义推翻元朝个做法，做“倒扁月饼”，拿写“倒扁静坐”辰光个纸头夹勒月饼里向。

## 参考资料
姚文元

**姚文元**（上海吴语：，），男，浙江诸暨人，“四人帮”成员之一，渠拉爷是姚蓬子；中央文化革命小组成员（1966-1969），中共中央政治局委员（1969年～1976年）。

姚文元是末脚一个过辈个「四人帮」成员。
唐玄宗

唐明皇，就是唐玄宗李隆基（685年～762年）。唐朝个皇帝。
在位日脚是712年～756年。年号是开元跟天宝。

渠个庙号是玄宗，但咦因为渠个谥号是“至道大圣大明孝皇帝”，所以也称为唐明皇。

渠当政初期，唐朝国力发展到顶峰，史称“开元之治”。公元755年发生“安史之乱”，叛军攻克长安，渠逃亡四川避难并退位。
苏白

**苏白**，字面浪个意思就是**苏州白话**，也就是苏州口语，即评弹苏州言话。

## 影响
苏州言话长期以来一脚是吴语个代表方言，也是汉语方言里向顶顶早畀研究个一种方言，相关个研究成果也相对比较丰富。

苏白勒浪历史浪有过交关重要个影响。通行勒浪北部吴语地区个苏州评弹（包括评话搭仔弹词），用个也就是苏白。苏白也是昆曲里向丑角常用个闲话（相对个，北昆常使用“京白”）。箇個辰光，苏白个代表音，一般来讲是苏州城北陆慕个口音.

勒浪历史浪一脚到民国，吴语小说几乎侪是用苏白写个，作者也弗一定是苏州人。

现代上海话勒浪俚个形成过程当中，也畀苏白强烈影响，特别是表现勒浪发音浪向，外加是明显。勒浪一定程度浪，可以实梗讲法：上海本地言话基本浪已经畀苏白消灭脱哉，取而代之个是苏州味道浓个新上海话。越剧个流行，又导致嵊州话来勒江浙一带流行，建国初期浙江省电台曾用嵊州话对全省进行广播。

苏白也畀赋予仔江南个特殊味道。金庸（浙江海宁人）个武侠小说《天龙八部》里向，阿朱阿碧就讲一口苏白，拿江南少女个灵动搭仔秀气刻划得活灵活现。

## 使用苏白个文学作品
此地所谓个“使用苏白”，並弗一定是完全用苏白来写，有些儿是夹用苏白搭仔官话。

*《山歌》：作者明末冯梦龙，是一只吴语山歌集。

*《海上花列传》

*《九尾龟》

*《海天鸿雪记》

## 另见
* “苏州言话”：“苏白”个音韵特点搭仔词汇特点个来源
朝鲜核问题

**朝鲜核问题**，是指朝鲜民主主义人民共和国开发核应用能力而引起个地区安全跟外交等一系列个问题，搭渠搭界个是美国、韩国、中国、俄罗斯搭仔日本。

朝鲜勒垃1974年参加国际原子能机构，接下来勒垃1985年加入《不扩散核武器条约》，1992年签订《保障监督协定》，接受国际原子能机构个监督并多次接受渠个核查。

美国从20世纪70年代起就盯牢朝鲜个核项目，1988年下半年，美国正式对国际宣称朝鲜有可能勒海开发核武器项目个信息，搿举动马上引起朝鲜当局个强烈反弹和国际社会个广泛关注。

1994年5月30号，勒美国个极力推动下头，联合国安理会提出对朝鲜进行核项目调查并对渠进行制裁。1994年6月，美国前总统卡特前往平壤斡旋，同朝鲜政府达成仔《朝核问题框架协定》，搿个协议是朝鲜核危机个直接渊源。按照《朝核问题框架协定》个要求，朝鲜必须冻结渠个各样核项目，并勒垃拢总个核设施浪加装监控系统，禁止一切关闭项目个重启。勿过，美、日、韩三国协助朝鲜拆脱石墨反应堆并帮助朝建设两座轻水反应堆个承诺一拖再拖。搿两座反应堆搿发电能力大概是2千兆瓦。无没办法顺利进行个原因里向，作兴45亿美金个资金缺口是一个勿小个因素。2002年8月，轻水反应堆勒海朝鲜平壤奠基。勒搿前头，朝鲜一直勒海跟美国就反应堆个建设资金分摊问题讨价还价。

2002年10月，美国透过侦察机构掌握仔朝鲜仍旧勒海秘密研制核武器个证据，所以再次对朝鲜核项目提出异议。朝鲜当局当即承认仔美国个指控，随即引起国际社会对搿个关注，朝美关系再次陷入僵局。由于朝鲜当局坚持能源短缺个理由，拒绝美国提出个先停核项目，再谈能源问题个提议，朝鲜核危机正式爆发。

中国勒海朝鲜核危机方面采取比较主动积极个态度，从2003年8月27号到29号，由中国政府牵头勒海北京举行个朝鲜问题六方会谈之后，2004年2月25日到28日勒垃北京又召开仔第二趟朝鲜问题六方会谈，发表仔主席声明。各方原则同意勿晏过2004年6月底前勒垃北京举行第三趟六方会谈，并组成工作小组进行工作。其中，第一轮六方会谈并呒没达成任何协议。

2004年6月23号～26号，勒北京举行第三轮朝鲜问题六方会谈，也朆取得明显个进展。2005年2月，朝鲜勒海官方电视台个新闻节目里向正式宣布国家拥有核武器，所以协议中断会谈，并无限期押后仔下一轮会谈个日脚。

勒海各方个努力下头，2005年7月26号，第四轮朝鲜问题六方会谈勒垃北京开幕。但呒啥进展，于8月7号被迫休会三周。由于各方矛盾，复会日脚多趟拖延，直到9月13号再开始第二阶段会议。勒海第二阶段会谈取得仔显著个成果，与会各方一致通过《第四轮六方会谈共同声明》，勒海该声明第一条中，朝方承诺：放弃一切核武器及现有核计划。勒海第二天，朝鲜外务省又发表声明：勒朝鲜重新加入《不扩散核武器条约》（NPT）前，美国应该提供拨朝鲜轻水反应堆。 而美方表示：勒海朝鲜放弃核武器、重返《不扩散核武器条约》并履行安全保障措施协定前，任何国家侪勿好搭渠开展轻水反应堆等核合作。

2006年10月3号，朝鲜宣布渠勿久就会得进行核试验，引起世界浪个广泛关注。2006年10月8号，朝鲜勒垃东北部个会宁郡进行仔一趟地下核试验。引起国际社会个强烈反应，中国外交部极罕见个使用仔严厉口气表示“坚决反对”。
蘇州閒話

**蘇州閒話**，在苏州地区講个，属于吴语个太湖片苏嘉沪小片，一直叫人看作吴语太湖片个代表，也是汉语方言研究中顶早畀人研究个方言之一。

蘇州閒話以“嗲”出名，所谓个“吴侬软语”（“侬”作人个意思）就是从迭个方面讲个。昆曲搭仔评弹侪使用蘇州閒話，并且流行扗整个吴语太湖片。

现代蘇州閒話有27个声母，43个韵母，7个声调，該個声韵调系统也是吴语个一般性情况。

蘇州閒話也是一种文学语言，19世纪兴起个吴语文学譬如讲《海上花列传》就是用蘇州閒話写成个。

## 分布
泛泛讲，苏州地级市境内个閒話侪好叫蘇州閒話。不过一般性狭义个蘇州閒話，是指苏州市区搭附郭原吴县个閒話。

## 历史
蘇州閒話个历史悠久，从春秋辰光开始，吴国就有扗許。吴国裏丄个人用个閒話就是吴语，而蘇州閒話就是吴语个代表。

### 现状
从廿世纪八十年代之后，因为强制个推普搭擁進窮多外来人口，蘇州閒話立在苏州社会上个影响逐渐边缘化。乃朝年轻人大部分侪欢喜用普通閒話交流。中学生，本地大学生弗晓得哪亨讲蘇州閒話个情形越来越普遍。苏州乃朝有超过700万外来人口，已经深刻改变当地个语言结构。立在十几年之后，蘇州閒話要是彻底在社会丄消失脫，也弗算危言耸听哉。

## 影响
苏州个閒話是覆盖苏南、上海市搭浙江个中国第二大方言—吴语个代表閒話。由于苏州与上海搭界，蘇州閒話勒上海个影响比较大。民国辰光，有蛮多个小说中有蘇州閒話个痕迹。

## 分类
蘇州閒話个分类可以从好多个方面来看。从辰光浪看，分为老派蘇州閒話与新派蘇州閒話，主要个区别就是新派閒話逐渐向普通闲话靠近，新派閒話弗有老派个纯正。从场所浪看，有苏州城区与苏州周边（无锡、常熟等）个口音区别。

## 音韵
老派标准蘇州閒話侪好有28声母、49韵母搭8声调。现代蘇州閒話侪好有27声母、48韵母搭7声调，该个也是吴语个一般情况。

### 声母
蘇州閒話侪好有27个声母，完整个保留中古浊音。包括鼻音、塞音、清音、浊音、塞擦音、边音等等。下表根据《苏州方言志》（1998）列出老派苏州话个声母系统。

:

### 韵母
蘇州閒話侪好有48个韵母，该个与普通闲话有顶顶大个弗同，哀𡍲48个包括部分自成音节个韵母。

### 声调
蘇州閒話7声调：阴平、阴上、阴去、阴入、阳平、阳上、阳入。哀嗒个入声是北方官话嘸不个，入声分阴阳是江淮官话嘸不个。
:

#### 连续变调
蘇州閒話弗单单包括单字调，区别于普通閒話个顶大一点就是有蛮多个连续变调。丰富个连续变调是蘇州閒話乃至吴语区别于汉语族里向其他语言个大特点。下头列出个是《苏州方言志》里向苏州话双音词连读变调个规律表。黄底表示前字变调，其他侪是后字变调。
:

除开箇星，蘇州閒話里向还有两种轻声，无喉塞音尾个是  (21) 调，有喉塞音尾个是  (2) 短调。比房价：心·浪（，“心上”，与“新郎”  同音）、里·向（“里面”）、儿·子。

## 方言搭仔派别
蘇州閒話一直勒浪发展，语音也有所变化。该搭拿上世纪初以来个蘇州閒話分成三派，即老派、中派搭仔新派。

另外，特别拿评弹蘇州閒話拿出来，分析该个特殊个相对较为固定个艺术语言个特点。

### 老派
该搭个老派以《苏州方言同音字汇》，也就是丁邦新《一百年前的苏州话》里向研究个蘇州閒話音系为准。

### 中派
此地个中派蘇州閒話以《汉语方言概要》里向记录个蘇州閒話音系为准。

搭老派相比，音韵浪突出个特点是，中派弗再分平舌音搭仔翘舌音，“蛙”[uo]并到“丫”[o]里向，“晏”[ɛ]并到“爱”[ᴇ]里向。

### 新派
该面搭讲个新派蘇州閒話以《当代吴语研究》里向记录个蘇州閒話音系为准。

### 评弹蘇州閒話

评弹蘇州閒話是苏州评弹里向用个艺术化个閒話。有星人拿渠看成是所谓“正宗”个蘇州閒話。俚弗像一般口头閒話样能随便，是评弹演员个基本功，为之讲比较稳定，发展呒拨一般苏州人个口头閒話来得快。

评弹蘇州閒話是比较老派个蘇州閒話，搭今朝个多数苏州人讲閒話是弗一样个。凡是要说唱苏州评弹个人，头一个要学个就是评弹蘇州閒話。

登语音浪来讲，评弹蘇州閒話有几只比较突出个特点：

*带翘舌声母

今朝个苏州市区閒話，已经呒拨翘舌音哉。勒拉民国初年个辰光，老派个蘇州閒話里向还有翘舌音。该歇只有登郊区搭仔评弹艺人个嘴里向还听得见翘舌音，市区个蘇州閒話已经呒拨哉。评弹蘇州閒話就保留着实梗一只老派蘇州閒話个特点。尚况因为已经呒拨群众基础哉，所以评弹艺人嘴里向个翘舌音也开始弗哪亨整足。实际浪向，评弹蘇州閒話个翘舌音个分布搭仔普通閒話是两样个，据赵元任先生讲是搭天津閒話差弗多。蘇州閒話个“翘舌音”搭仔普通閒話个还是有一定区别个，苏州个“翘舌音”搭仔英语法语里头个一样，舌头是弗卷个。必过现在推广普通閒話，为之讲也有人按照普通閒話个分法来分。

*文白异读比较多

评弹勒唱词里向，因为基本浪用个侪是古代官话白话个句子，为之讲文白异读比平常辰光讲张要来得多。交关平常辰光已经几乎弗用个文读，勒弹词里向还有。

再一个，对于像曹操啊刘备啊该种身份个人，俚笃讲閒話侪要用所谓个“中州韵”，用个侪是苏州官话，所以文读就外加多哉，连调头也像唱戏里向个。

登用词造句浪来讲，评弹蘇州閒話交替用苏白（私白）搭仔官白，来适应弗同个人物身份个需要。再一个呢评弹里向个说表也就是叙述描写个部分，一般性也侪是用苏白个。

## 语法

## 词汇

### 人称代词
蘇州閒話个人称代词是：

:

### 别样
*名词
** “宝货”：无能的人
** “门腔”：舌头
** “迷露”：雾
** “跌失铺盖”：松松垮垮
** “铜钿”：钱
** “猪头三”：不识好歹的人
** “汤吾子”：热水袋
** “皮头”：被子
** “赤佬”：鬼魂，或多别人的鄙称
** “么事”：东西

*动词
** “牵记”：牵挂
** “钝卵”：意气用事
** “勿碍”：无妨
** “白相”：玩
** “吃伤活”：打
** “轧闹猛”：凑热闹
** “两搡半”：用手吃
** “搞百叶节”：乱搞
** “相骂”：吵架
** “钆闹猛”：凑热闹
** “钆朋友”：谈恋爱

*形容词
** “下作”：下流
** “老茄”：少年老成
** “热络”：亲热
** “洋盘”：不识货
** “难板”：难得
** “破诸落蓑”：破破烂烂的
** “贼吊呣咄”：猥琐的样子
** “投五投六”：没目标
** “摸老太”：形容做事情慢吞吞
** “小毕扬子”：骂人的粗话
** “结棍”：厉害
** “筋筋拉拉”：肉中带筋咬不动

*副词
** “齐巧”：恰巧
** “纯(尽)光”：仅仅
** “本生”：本来
** “板要”：偏要
** “特为”：故意
** “刚巧”：刚才

*感叹词
** “哦哟歪”：感叹词，表惊讶

## 另外看看
*苏白

## 相关参考文献
*《苏州方言志》 叶祥苓 江苏教育出版社 1988 
*《苏州方言词典》 李荣主编 江苏教育出版社 1998
*《苏州方言地图集》  叶详苓主编 龙溪书会  1981
*《江苏省志·方言志·吴语苏州方言篇》 鲍明炜主编 南京大学出版社 1998
*《苏州话音档》  叶详苓、盛毓青主编 上海教育出版社 1996
*《苏州方言语音研究》 汪平 武汉：华中理工大学出版社 1996
*《苏州方言语法研究》 李小凡 北京：北京大学出版社 1998

## 外部链接
*苏州闲话
*苏州闲话论坛
*吴语协会
南通

**南通市**（吴语沙地言话：）是江苏省个一个地级市，勒江苏省东南部，东面靠黄海，南面就是长江，江对过是上海个崇明岛。南通是中国近代工业发源地之一，有“中国近代第一城”个讲法。南通是中国第一批对外开放个14个沿海城市之一，经济主要是纺织、石化、港口、海产品加工等等。市区主要景点有狼山、濠河搭南通博物苑。

## 行政区划
现在南通地区有如皋、海安、启东3个县级市，如东1个县，崇川、海门、通州3个区，搭南通经济技术开发区，一龙总有146个乡镇。

## 历史
南通位于长江下游，原生是拨长江里泥沙堆积出来个陆地，到现在大约匝有6500年个历史哉。据古文化遗址考证，老早勒5000来年前个新石器时期，海安青墩地区就有仔原始个氏族部落勒搿敦生活。现在个市区搿敦，五代设为郡，叫**静海**。后周显德五年（公元958年）造城池，改名为**通州**。宋天圣元年（1023年）改名为**崇州**，也叫**崇川**。

近代，清末状元、实业家、教育家张謇头一个开教育兴邦之风，勒南通创办全国头一所师范学堂、头一所民间博物苑、头一所纺织学堂、头一所刺绣学堂、头一所戏剧学堂、头一所聋哑（特殊教育）学堂搭头一所气象站等，而且按照近代个理念全面规划建设城市，个老南通得名“中国近代第一城”。辛亥革命以后，废州设县，改称南通县。

1949年2月南通拨中国人民解放军解放仔，搭老城区、狼山、天生港一带合并建南通市，先后拨苏北行署、南通地区专署管辖，1962年改为省辖市。1983年南通地区搭南通市合并，实行市管县体制。

## 经济
港口经济从邓小平改革开放以来一例是南通主要个支柱产业。另外，纺织业也占有一定个重要地位。

## 交通
南通地区已经形成快速、四通八达个水陆空立体交通体系。

### 航空
市区东北方向通州市兴东镇有南通兴东机场，离开市区大约匝18公里，1993年开始用伊，有去北京、西安、广州、武汉等等主要城市个航班。

### 陆路
有长途客车通到省里向多数城市搭外省主要城市。宁启铁路搭新长铁路勒海安交汇。有客运火车通到宁启铁路沿线个泰州、扬州、南京搭新长铁路沿线淮安等城市，但是因为速度慢，有星人对伊弗大满意。南通火车站2005年开始扩建。世界第一大跨径双塔双索面斜拉桥苏通长江大桥搭盐通高速公路还有通启高速公路也勒到建设。市区有几十条个公交线路。上个世纪70年代以来，南通个经济发展一直受陆路交通个限制，尤其是搭长江南面个苏南经济区之间个交通要靠轮渡摆渡，咯老苏南苏北有差勿多30年个经济差距。但是目前来讲，南通正勒到尽力改善水陆空交通网，现在勒到建设个苏通长江大桥搭崇海大桥促进南通整个地区经济个发展。

### 轨道交通

2014年8月份，南通市城市快速轨道交通近期建设规划获得国家批准，成为江苏省第6個、中国第37個获批建设轨道交通个城市。获批造1号线一期搭仔2号线一期工程拢总2条骨干线路，线路总长59.55千米，拢总车站41座，总投资397.13亿元。

2022年11月10号，南通轨道交通1号线正式开通，是南通市第一条轨道交通线路。

### 水运
南通港，长江下游个重要港口之一，有天生、南通、狼山3个港区搭青龙、启东两个港站。南通港有码头岸线总长4110.8米，有万吨级以上货运码头7个（内货主3个），千吨级以上货运码头19个（内货主15个），客运码头5个（内货主3个），港作船搭其他非生产性码头5个，内河千吨级以下码头18个。另外还有装卸平台2个，1个是卸油平台，1个是卸矿平台，浮筒泊位10个。

## 旅游景点
狼山风景区、濠河风景区、张謇纪念馆、军山、啬园、蛎岈山生态旅游、三星绣品城、圆陀角风景区、吕四风情区、徽派园林孤本水绘园、南通博物苑、千年古刹定慧禅寺

## 特产
*白蒲茶干
*嵌桃麻糕
*西亭脆饼
*南通风筝
*南通盆景
*蓝印花布
*红木雕刻
*薄荷脑
*王氏保赤丸
*季德胜蛇药

## 教育
### 中学教育
南通有中国“基础教育之乡”之乡，勒教育界有箇浪子一句话：“全国高考看江苏，江苏高考看南通！”居句说话描述了全国统考时期南通高考个情况：江苏省全国第一，而南通市连续十年江苏省第一，有辰光一个学堂一个班浪向，同时十几个，甚至廿几个人同时考到清华大学、北京大学。 对此，也有人表示反对，因为居种荣誉是建立勒学生子受到严格管制，同时应试教育之风盛行个基础浪个，同样个学生子拿出来搭别个省市个比，就发现勒到其他素质浪推板交关。

从下头一组数据可以了解南通基础教育个成果：

*名校多：11所国家级示范高中;17所省重点中学;8大重点学科教研基地
*名师多：6个江苏省首批名校长、名教师;107个特级教师;3000多个教师获得国家、省、市表彰
*冠军多:
**7金2银 国际中学生奥林匹克竞赛;
**2枚金牌 亚洲中学生奥林匹克竞赛;
**21枚金牌，4趟打破世界纪录 国际中学生体育竞赛
*状元多：连续10年江苏省高考第一；1996年高考录取突破万人大关；2000年高考录取突破2万人大关；2001年高考录取率超过80％ ，高出省平均录取率12％；2002年 总均分、优生率、普通类各科总均分、本科上线率全省第一；2005年，南通又一趟取得高考平均分、优秀生人数、本科院校第一、第二批上线率等10项指标全省第一个成绩。

*中学列表
**南通中学
**南通市第一中学
**南通市启秀中学
**南通市新桥中学

### 高等教育
*南通大学：2004年5月原南通医学院、南通工学院、南通师范学院合并组建个综合性大学。
*南通职业大学
*南通纺织职业技术学院
*南通航运职业技术学院
*南通广播电视大学
*南通师范学校
*南通农业学校
*南通供销学校

## 有名个人
*清末状元、实业家、教育家，清朝末年君主立宪派领袖 张謇
*表演艺术家 赵丹
*国画大师王个簃
*蛇药专家季德胜
*数学家杨乐
*国画大师范曾
*中华人民共和国审计署署长李金华
### 运动员
*乒乓球奥运冠军 李菊、陈杞 
*体操奥运冠军黄旭 
*游泳奥运冠军 林莉  
*羽毛球世界冠军 赵剑华
*羽毛球奥运冠军 葛菲
*脚踏车（两次打破世界纪录） 周玲美
*吴健秋

## 方言
南通地区方言复杂来交关，居是因为南通地区是逐点逐点从水里相登陆形成个，每个时期弗同地区移民到搿敦。
*西部、北部海安、如皋搭如东大部分地区个方言属于江淮官话泰如片，其中可以分如东东部地区搭其他地区两种，分别叫如东话搭如海话。
*南通市区（搭南通市部分市郊）个方言南通言话，也归进江淮官话泰如片，但是搭前者根本不好交流（也有人认为应该单独成片）。
*通州主要讲另外两种吴语，通东言话（启海人称江北言话）搭金沙言话，其中金沙言话是通东言话搭江淮官话南通言话个过渡方言，搭其他两种吴语也难交流。
*东部启东海门个南部搭如东个部分东部沿海地区主要讲属于吴语苏沪嘉小片个启海言话（本地也叫沙地言话）。
*启东海门个北部搭通州一部分地区说通东言话（当地人又叫吕四言话）。通东言话归进吴语毗陵小片，是南通东部最早个方言。
*南通话个形成搭发展，目前来讲仍呒得定论，通东话搭启海话是弗同时期江南拓荒移民带过来个。

勒居几个方言交汇个地区，一个人会讲三种方言是正常个事体，甚至有兴商场要求员工同时会讲两种主要方言。

## 参考文献
海门区

**海门**（沙地话和通东话 ）勒垃长江三角洲，是江苏省南通市下辖个区。有“棉粮故里、滨江乐土”之称。面积1001平方公里，人口103万。

## 历史
公元前，长江大量泥沙沉积勒长江口，形成大大小小个沙洲，大约经过800多年，到唐末，出现东洲搭布洲两大沙洲特成群个小沙洲，沙洲逐点逐点连成片。到五代后周显德五年（958）建县，县治设勒东洲镇，名海门县。因为长江主泓道北移，明朝中期个辰光，境内大片土地坍脱，一直到吕四、余东、四甲一线，县治搬去徐涧（今南通县兴仁镇），後首来废县，归并通州建静海乡。清初，江流主泓往南倾，长江北岸重新淤积，出现40几個新沙，绵延百余里。乾隆三十三年（1768），建江苏省直隶厅，设勒茅家镇，民国元年（1912）恢复海门县箇隻名字，1949年，新中国成立仔么，海门人民护坡治坍。海门县隶属苏北政区南通区。1983年实行市管县，南通地区撤销，海门县隶于江苏省南通市。1994年6月撤县设市，成立海门市，乃么属于南通代管个，市人民政府驻海门镇。

## 行政区划
下辖21個镇、1個乡、1個省级经济开发区、1個海门港、1個棉花原种场。
*镇：海门镇、三星镇、天补镇、三和镇、德胜镇、三厂镇、常乐镇、麒麟镇、悦来镇、万年镇、三阳镇、四甲镇、货隆镇、余东镇、正余镇、包场镇、刘浩镇、东灶港镇、临江镇、王浩镇、树勋镇。
*乡：海永乡。
*省级经济开发区：海门市经济技术开发区
*江苏省国营江心沙农场、海门市永隆沙农场、海门市棉花原种场、海门市大东农场、海门市蓄禽良种场、海门市种羊场、海门市包场渔场、海门市长江渔场、海门市沿江渔场、海门市三厂苗圃、海门市农科所、海门市海门盐场、海门市财政局芦荡管理所、海门市海门港。

## 语言
*境内个言话是汉藏语系—吴语，方言主要由两种吴语构成：启海话搭通东话

## 教育
*江苏省海门中学：全国示范高中，江苏省个四星级普通高中，每年高考侪居江苏省前列。
*江苏省包场高级中学：江苏省个四星级普通高中。
*海门市海南中学
*海门市东洲中学
*海门市东洲小学
*海门市实验小学
力学

**力学**是物理学个一只分支，俚主要研究物体受到外力或者勒拉变形辰光个行为，搭仔俚反过来引起个对环境个影响。

研究该星规律个人呢，就叫俚力学家。

## 意义搭仔重要性

力学是物理学里向顶顶根本个规律。俚主要处理人觉着个该个宏观世界，为之讲是关于自然世界个一个交关大个知识实体。宇宙当中个所有物质勒拉四個基本相互作用（或者讲“力”），也就是重力、强相互作用、弱相互作用搭仔电磁相互作用下底个运动，侪拨拉力学包含勒许。

力学也是所谓技术个核心之一。技术呢，也就是拿物理知识用到人类社会个发展浪。勒拉该个层面浪个规律，一般性叫俚工科或者应用力学。勒拉搿个层面浪，力学就好拿得来设计搭仔分析结构、机制搭机器个行为。搿个领域里向个重要个分支，像机械工程、航天工程、土木工程搭仔生物力学侪是力学里向衍生出来个。

## 经典力学 vs. 量子力学

力学主要好分成所谓个经典力学搭仔量子力学。

从历史浪来讲，经典力学先产生，而量子力学是只相对晏到个发明。经典力学比有文字记载个历史还要来得早，而量子力学一脚要到1900年再出世。普遍浪认为，俚笃组成着现有个对物理本原顶顶靠得住个认识。经典力学外加拨看成是别个所谓严格科学个样板。勒拉该个方面，理论当中数学浪个严格推导，搭仔勒拉产生搭验证搿星理论辰光实验勒许扮演个决定性个角色，是弗可或缺个。

量子力学呢，勒拉顶顶阔个范畴浪，勒拉俚个形式浪，好看成是拿经典力学作为一只子规律包括勒许；该只子规律呢，只好勒拉一定个限制条件下头成立。根据相似性原理，俚笃内部并呒拨啥矛盾，只勿过各自勒拉特定个条件下头成立。虽然讲历史浪量子力学拨人认为是对经典力学个取代，实际浪，只好勒拉假设搭仔理论基础层面浪再好实梗讲法。勒拉一般性个实际问题当中，归星量子力学解决起来杀鸡用牛刀繁难到要命个问题，经典力学就好解决，为之讲，经典力学还是派得上用场个，外加还用得蛮灵。

## 爱因斯坦力学 vs. 牛顿力学

搭仔量子力学搭经典力学个关系差弗多，爱因斯坦个广义相对论搭仔狭义相对论勒拉牛顿力学搭仔伽利略力学个基础浪扩展仔力学个范畴，并且对俚笃个理论做着眼小订正。量子力学也要相对论个订正，虽然讲相对论拨归到经典力学里向。

只要当心特定个边界条件，搿个两家头之间就呒拨啥矛盾或者讲冲突。就像勒拉顶顶宽松个意义浪，好拿经典力学搭仔量子力学分别描写成功是处理“大”实体（像引擎部件咾啥）搭仔处理“小”实体（像微粒咾啥），个末也好实梗讲法，相对论力学搭仔非相对论力学是分别用得来处理“快”实体搭仔“慢”实体个。必过，该答个“快”搭仔“慢”侪是相对个概念，决定于观察者个运动状态。搿个也就是讲，所有个力学，弗管俚是经典还是量子，描写起来侪要用着相对论个观点。必过勒拉另外一个方面，作为观察者，俚可以适当个频繁改变俚个位置，实梗呢搿个相对论个考虑也是弗一定必要个。

## 主要分支学科
*经典力学（基础力学）
**质点及刚体力学
***应用力学貤叫工程力学
****静力学
****运动学
****动力学
***分析力学
****拉格朗日力学
****哈密顿力学
**连续介质力学
***固体力学
****材料力学
****弹性力学
****塑性力学
****损伤力学
****接触力学
****断裂力学
****结构力学
****土力学
***流体力学
****流体静力学
****流体动力学
****空气力学
****水力学
*生物力学
*天体力学

## 专业组织
* 应用力学部, 美国机械工程师协会
* 流体动力学部, 美国物理协会
蒙古高原

**蒙古**末，亚洲中东部高原地区个泛指。广义浪讲，蒙古包括中国新疆一部分、内蒙古、蒙古国，搭俄罗斯联邦部分地区（如唐努乌梁海）。

勒汉朝之前，主要是匈奴人勒搿敦住。后来子，匈奴拨汉朝打败之后，又拨了勒柔然、突厥、回纥等民族控制。宋朝个辰光，蒙古人迁到搿个地区。实际上，蒙古勒到开始个辰光是拨了金朝统治个，但是后来子，金朝慢慢笃较衰落，勒13世纪初，蒙古人首领成吉思汗统一了搿个地区所有个蒙古部落，建立蒙古帝国。后来忽必烈当蒙古大汗个辰光，统治整个“中央汗国”，范围有刚刚提拉个搿个地区、现在中国领土个大部分、朝鲜半岛等，改叫元朝。明朝个辰光蒙古人大多数退回转到塞外，一直勒搿个地方生活，直到清朝灭亡。

清朝个辰光，蒙古拨分成两部分，北部叫外蒙古，南部叫内蒙古。1921年，受苏俄支持，外蒙古宣布脱离中国而独立，接下去就成立蒙古人民共和国。1944年外蒙古个唐努乌梁海地区拨并到苏联，其中大部变成图瓦共和国，现在仍是俄罗斯个一部分。内蒙古勒到1947年成立内蒙古自治区，是中华人民共和国个一部分。有关外蒙古独立个具体过程，请看外蒙古独立。

“蒙古”搿个词语，地理浪指蒙古高原，比方勒词组“蒙古黄羊”里相个意思。历史浪通常指大蒙古国或者蒙古帝国、四大汗国、帖木尔帝国等蒙古人建立个国家，比如讲“蒙古西征”。现实生活中指蒙古国或者蒙古族。
外蒙古

**外蒙古**末，中国清朝搭民国时期行政区域划分，相对于“内蒙古”。伊个范围除脱今朝个蒙古国，还包括拨前苏联吞并个唐努乌梁海地区。首府为库伦（现在叫乌兰巴托）。

## [[中华人民共和国]]（大陆地区）立场

中国共产党勒到执政前支持国民政府搭苏联签订《中苏友好同盟条约》。原因是苏联是中华人民共和国顶顶主要个援助者，而外蒙古已经勒事实浪脱离中国统治近三十年。中华人民共和国成立过脱呒得多少辰光，1949年10月16号搭蒙古人民共和国建交。1950年中国政府毛泽东主席访问苏联，勒签订《中苏友好同盟互助条约》个辰光承认蒙古人民共和国。1950年7月3号，毛泽东接受蒙古人民共和国首任驻华特命全权大使呈递个国书。1950年代，中国派遣工人到蒙古帮渠建设。 

1953年斯大林过辈，尼基塔·赫鲁晓夫上台之后，苏联归还旅大军港搭东北铁路管理权，但是拒绝讨论外蒙古问题。蒙古人民共和国搭中华人民共和国交换地图，划定边界。1960年代中苏决裂初期，蒙古人民共和国想保持中立，但是后首来倒到苏联一海，拿大约匝7000名中国援助工人驱逐回中国。 

1980年代中期，中蒙关系缓和。1990年，一个蒙古代表团28年来第一趟正式访问中国。1994年两国签订《中蒙友好互助条约》，表示互相尊重国家主权搭领土完整。

## [[中华民国]]([[台湾]])当局立场
1953年2月24号，根据联合国通过个“控苏案”，中华民国(台湾)行政院废除“《中苏友好同盟条约》”，拒绝承认“蒙古人民共和国独立”个事实，宣布《联合国大会决议案505》是外交浪个重大胜利。根据“编印我国大陆地区地图注意事项”，一径到1998年版个中国全图，里向还有外蒙古地区，中国领土顶北界线为外蒙古北部个乌梁海盆地萨彦岭。中华民国(台湾)行政院原设有“部级”单位“蒙藏委员会”，管理“边政”。“蒙古特别行政区”首府仍为库伦。台北市仍有库伦街搭归绥街（呼和浩特），侪勒到北市西北大同区。

2002年，中华民国(台湾)行政院搭中华民国立法院宣布“外蒙古”搭中国大陆分离，还勒修订个“编印我国大陆地区地图注意事项”当中要求弄国界线表示外蒙古搭中国大陆个边界，承认蒙古国独立现状。弗过，就算台湾搭蒙古个经贸关系勒近年有较大发展，外蒙古地区地位到现在还有弗清爽个户荡。

## 参见
*蒙古国
*喀尔喀蒙古
*外蒙古独立
蒙古人民共和国

Image:Flag of the People's Republic of Mongolia (1949-1992).svg|国旗(1949-1992)
Image:Coat of Arms of the People's Republic of Mongolia (1960-1991 version).png|国徽(1960-1991)


**蒙古人民共和国**（1924年-1992年）（喀尔喀蒙古语：*Бүгд Найрамдах Монгол Ард Улсын*,是外蒙古勒1924年宣布从中华民国独立出去之后使用个国名。1946年，蒙古人民共和国获得当时中华民国政府个承认。后来勒1953年，中华民国以苏联违反中苏友好同盟条约为由，弗承认外蒙古独立，並且宣布外蒙古还是中华民国个领土。但1961年外蒙古加入联合国时，当时还占据中国在联合国席位并是常任理事国的中华民国并没有动用一票否决的权利。1949年，中华人民共和国政府也承认蒙古人民共和国合法地位。期间蒙古人民革命党一例是蒙古唯一个执政党。苏联时期，蒙古国实际浪是苏联个附庸国。1992年2月12号，蒙古人民共和国拿国名改成蒙古国，更改国旗国徽，宣布放弃社会主义，实行多党制。

## 参见
* 蒙古国
蒙古国

**蒙古国**（**Монгол улс, **），是勒中华人民共和国以北、俄罗斯联邦以南个亚洲内陆国家。首都勒乌兰巴托。是内亚国家中乃朝顶顶东面个存在

蒙古国所在地蒙古高原北部是蒙古族聚居地。搭蒙古戈壁以南一道构成蒙古个范围。弗过，因为中国中心论个关系，中国文人一般拿蒙古高原北面叫做**外蒙古**、拿蒙古高原南面靠近长城个叫做内蒙古。

## 历史

蒙古地处欧亚大陆游牧走廊个中东面，是历史浪邪气多游牧族群个征战场化，12世纪辰光，铁木真从此地崛起，同时屠杀征服其余部落，拿自家个小部落蒙古上升到部落集团名号个地位。之后，因为蒙古人对外侵略扩张成功，蒙古个名头邪气响亮，让之后个部落族群侪交关认同迭个称号，慢慢形成蒙古族群个由来。到15世纪，蒙古人立在东亚个统治崩溃，弗过立在内亚继续保有自家个部落搭内部斗争。到16世纪晏末阶段，蒙古人分成几个大型集团相互攻击，个当中，靠近满洲个蒙古人，开始投靠满清皇太极。并搭满洲人通婚，构建满蒙贵族。到清朝建立之后，蒙古人成为统治集团个一部分。弗过，满清对伊拉也弗放心，就分成所谓个内蒙古，外蒙古之类个法术进行统治。

1911年清朝完结之后，外蒙古对加入大一统个中华民国嘸兴趣，老快就宣布自治独立。弗过，乃朝帝国文人侪归咎为所谓苏联策动。详情参见外蒙古独立。外蒙古从中国辛亥革命之后就寻求独立机会。1945年，苏联控制之下个蒙古勒10月20号经过全国全民投票决定从中国独立，成立蒙古人民共和国，实行社会主义。1961年，蒙古人民共和国成为联合国成员国。苏联解体之后，蒙古失去资助，国力逐点衰退。1992年2月12号放弃社会主义，实行多党制搭总统制民主，实行议会制。新宪法当天生效，国名改为“蒙古国”。

## 地理
勒亚洲中部、世界第二大内陆国（第一大为哈萨克斯坦）。大部分地区为山地或者高原、平均海拔1600米。西部为山地、阿尔泰山从西北朝东南延伸、中蒙边界浪个友谊峰海拔4374米、为全国最高峰、其它埃恩赫塔伊万山海拔3905米、阿格拉山海拔3738米、尚德山海拔2825米、扎卢丘特山海拔2799米。群山之间多为盆地搭谷地；东部为地势平缓个高地；南部是占国土面积1/3个戈壁地区。西部湖泊较多。主要河流为色楞格河、鄂尔浑河、科尔布多河、克鲁伦河、扎布汗河等。最大咸水湖乌布苏湖面积3350平方千米、最大淡水湖哈尔乌苏湖、还有吉尔吉斯湖、库苏古尔湖、阿奇特湖等。气候属于典型个温带大陆性气候、温差大、夏季短而且干热、冬季长而且冷、经常有暴风雪、是东亚"寒潮"发源地之一。

## 行政区划
蒙古国划分成1市、21省。

## 政治
议会制
* 蒙古人民革命党
* 蒙古民主党
* 蒙古共和党

## 人口

**总人口**:2,791,272人（2005年07月）
**总人口密度**:1.73人/每平方公里（2003年）
蒙古国地广人稀, 南戈壁省人口密度最低, 每平方公里仅0.233人.
官方语言为喀尔喀蒙古语 （详见蒙古语）, 目前通行文字是以西里尔字母 （Cyrillic, 斯拉夫语系） 拼音写成个蒙古文.
老一辈懂俄语、新一辈懂英语.
除脱官方语言外, 另外有15%人口说其它蒙古方言, 少数民族使用土耳其语系方言。

**人口年龄结构**:
0-14 岁: 28.7% （男性:407,547人; 女性:392,440人）
15-64 岁: 67.7% （男性:943,418人; 女性:945,063人）
65 岁以上: 3.7% （男性:44,413人; 女性:58,391人） （2005）

**人口平均年龄**:
总平均年龄: 24.28 岁
男性平均年龄: 23.93 岁
女性平均年龄: 24.64 岁 （2005）

**人口成长率**:
1.45% （2005 统计）

**出生率**:
21.52 新生儿 / 1,000 人 （2005 统计）

**死亡率**:
7.03 死亡数 / 1,000 人 （2005 统计）

**移民率**:
0 移民数 / 1,000 人 （2005 统计）

**男女人口比例**:
新生儿: 1.05 男性/女性 （2005）
15 岁以下: 1.04 男性/女性 （2005）
15-64 岁: 1 男性/女性 （2005）
65 岁以上: 0.76 男性/女性 （2005）
总计比例: 1 男性/女性 （2005）

**婴儿死亡率**:
总计: 53.79 死亡数 / 1,000 活产儿 （2005 统计）
男性: 57.25 死亡数 / 1,000 活产儿
女性: 50.16 死亡数 / 1,000 活产儿

**平均寿命**:
总计: 64.52 岁 （2005 统计）
男性: 62.3 岁
女性: 66.86 岁

**生育率**:
2.26 胎次/妇女 （2005 统计）

**识字率**:（定义: 15 岁以上能读写人口）
总计: 97.8%
男性: 98%
女性: 97.5% （2002）

## 经济
地下资源较丰富、煤、萤石、钨、金、铁、锡等蕴藏量侪蛮大。铜、钼矿储存量居亚洲之首。森林覆盖率为8.2%（2004年12月24日蒙古自然环境部公布）。工业以肉、乳、皮革等畜产品加工业为主、木材加工、电力、纺织、缝纫搭采矿业为辅。畜牧业一直是国民经济个基础、主要养羊、牛、马、骆驼。农业以种植麦类、蔬菜、薯类搭饲料为主。库苏古尔湖产交关鱼类。哈拉和林古都、库苏古尔湖、特列尔吉、南戈壁、东戈壁搭阿尔泰狩猎区侪是著名旅游景点。交通运输主要靠铁路搭公路。主要出口畜产品、进口机器设备、燃料、工业原料搭生活日用品等。蒙古经济相对落后、大部分人仍过游牧生活、搭内蒙蒙族转为定居生活大相径庭。苏联解体前、接受苏联大量援助。苏联解体后、因为工业基础差、生产技术落后、生态环境破坏、沙漠化严重、基础建设弗足等问题出现、人民生活水平低下。

## 外部链接
* 政府网址 
* Natalia Rudaya, Pavel Tarasov, Nadezhda Dorofeyuk, Nadia Solovieva... Holocene environments and climate in the Mongolian Altai reconstructed from the Hoton-Nur pollen and diatom records: a step towards better understanding climate dynamics in Central Asia // Quaternary Science Reviews
杨玉环

**杨贵妃**（日脚为农历：719年6月1号-756年7月15号），名**玉环**，又叫“太真”。是唐玄宗个宠妃，身材丰满，列中国古代四大美人之一。

## 参考
* 《旧唐书》卷五十一
* 《资治通鉴》卷二一七
蒙古

侬要寻个词条“蒙古”有多种含义：
* 蒙古高原
* 外蒙古
** 1992年2月之前蒙古人民共和国
** 1992年2月之后蒙古国
* 中华人民共和国个内蒙古自治区（又叫内蒙古）
中国大陆

**中国大陆**，是一个政治搭法律术语。拉中华人民共和国搭伊特别行政区法律中，中国大陆（或称为大陆、祖国大陆）是指除香港、澳门、台湾以外个中华人民共和国主张管辖区。

“中国大陆”作为法律术语，常用拉搭台湾同时出现个语境。
中国（分清爽）

**中国**可以指：
*：1912年1月1日勒南京成立。奉行三民主义。现在是施行民选总统制并且实行五权分立个民主宪政国家。1949年，中华民国政府因勒第二趟国共内战里向输脱而由南京搬到仔台北。目前有效管勒海台澎金马地区。伊拉也照牢仔《中华民国宪法》主张老早统治个大陆地区领土，但除脱仔福建省部分个地区以外，目前其他个地区勒1955年退出浙江省管辖之后尚没有得实际个统治。
*：1949年10月1日勒北京建立，奉行马列共产主义（近两年则比较朝牢“中国特色社会主义”），是一则勒海中国共产党领导个一党专政体制下头个政权。目前有效管勒海大陆地区个大头部分（不含藏南地区）搭仔实行高度自治个港澳地区。伊拉也主张藏南地区搭仔台澎金马地区个领土，但实际浪向伊拉对前者自1964年左右起已没啥实质个管理，而对于后者从来没进行过任何实质浪个统治。
*中原地区，一只地域概念
*中国地方，日本个一块地区